Abrege eus an Aviel/Chapistr 72 - Wikimammenn\nAbrege eus an Aviel/Chapistr 72\n< Abrege eus an Aviel\nAbrege eus an Aviel\n◄ Meditation. Ha salvet e vezin-me ? Meditation voar ar Pec’het marvel Meditation voar ar Maro maleürus ►\nVoar ar Pec’het Marvel.\nCOnsider, va ene, petra eo ar Pec’het Marvel. Ma sonches mad peguer grevus ha peguen horribl eo, ne gretes biquen e gommeti, ne oufes quet memes songeal ennàn hep horreur.\nPec’hi marvelamant, eo disprijout Doue, disprijout Jesus-Christ, hac en em goll e-unan.\n1. P. Commeti ur pec’het marvel, eo disprijout Doue, car terri e Lesen eo, ober un dra eo control d’e volonte ha d’e Gourc’hemennou. Doue a zifen touet, difen a ra drouc-prezeg, difen a ra al laëronci, an impurete, ar vevinti, ha dindan boan a zaounation : ouspen, Doue a so presant partout ; guelet ha clevet a ra oll. Mar grêt eta en e bresanç ar pez a zifen, ha ne d’eo quet disprijout e autorite ? a ne d’eo quet discleria en effet ne sourcier quet nac eus e Varados pehini a bromet, nac eus an Ifern a behini e c’hourdrous ? Caret guell contanti e inclinationou direglet, caret guell plijout d’ar bed ha senti ouz an drouc-speret, pehini a incit d’an drouc eguet respeti Doue pehini en difen ? O insolanç, o impiete !\n2 P. Commeti ur Pec’het Marvel, eo disprijout Jesus-Christ, car en em c’hret eo Den dre garantez evidon ; en em rentet en deus suget d’an oll miseriou eus ar vuez-mâ, evit rei din exempl eus ar pez a dleàn da ober evit gounit ar Barados ; souffret en deus tourmanchou estrainch evit satisfia evit va fec’hejou hac obteni din graçou a silvidiguez. Ne doùn-me quet obliget da garet ur vadelez quer bras ? Ne dleàn-me quen ober un dra benac evit an hini en deus grét ha souffret quement evidon ? Ma en deffe un den grêt evidon ar c’hanvet eus ar pez hoc’h eus-hu grêt, va Salver, e tleffen e garet ha disquez dezàn va anaoudeguez. Mæs allas ! petra am eus-me grêt evidoc’h ? Elec’h songeal ennoc’h, elec’h ho caret, elec’h profita eus hoc’h exempl hac eus ho craçou, em eus grêt ar c’hontrol beo : rentet am eus inutil an oll poaniou ho poa quemeret evidon, rejetet am eus ar graçou ho poa meritet din, abandonet am eus va ene ha va silvidiguez, evit pere ho poa quement labouret. Ah ! disquiantet ma oùn ; ah ! ingrat, penaus e creden-me comparissa dirazoc’h en heur ar maro evit beza barnet ? Petra a respontin-me d’ar rebechou a reot din ?\n3 P. Commeti ur Pec’het Marvel, eo en em goll e-unan. Pa em eus commetet ar pec’het, em eus quiteet Doue renoncet em eus d’e servich, en em rentet em eus esclaf an drouc-speret. Pebes cenchamant eus ur Mæstr quer mad pehini en devoa recompansou quer caër da rei din, en un tyrant quer cruel pehini n’en deus nemet tourmanchou da bartagi guenê ! Gouzout a ren penaos ur pec’het hepquen a ree din coll graçou-mad va Doue hac ar guir a allen da bretandi er Barados, ha penaus am rente coupabl eus an Ifern, ha couscoude em eus èn commetet ; n’am eus-me quet grêt evel pa em bize signet va c’hondaounation, hac evel pa em bize lavaret : n’emaoùn quet e sourci na gant ar Barados na gant an Ifern, nemet ma contantin va inclination. E petra e songen-me, maleürus ! Ma vizen maro er stat-ze, pelec’h e ven-me bremàn ? O dallantez !\nO va Doue, pa zisplich quement deoc’h ar pec’het, inspirit din an oll horror a dleàn da gaout anezàn. Grit ma reparin dre ur guir binigen an offançou am eus commetet en hoc’h enep. Resolvet oùn, gant ar sicour eus ho craç, da bellaat dious an occasionou a so bet quer maleürus evidon, ha da resista ouz va goall inclinationou gant muy a gouraich evit pa ve question da goll va madou, enor ha va buez.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_72&oldid=95076 »\nKemmoù diwezhañ degaset d'ar bajenn-mañ d'an 9 Du 2016, da 15:24.


Coming Out Simulator 2014 | Soubenn ar geek\n« Soldats Inconnus : Mémoires de la Grande Guerre\nUr c’hoari bihan en-linenn eo Coming Out Simulator 2014. Ur c’hoari en domani foran eo ivez! Kavet e vez amañ. Krouet e oa bet e kerzh ur “game jam” e miz Even 2014 a-raok bezañ ur c’hoari klok buan goude. E gwirionez n’em boa ket bet klevet komz eus ar c’hoari-se a-raok lenn rentañ-kont ur gaozeadenn a zo bet e levraoueg Václav Havel e Pariz, hag am eus c’hwitet siwazh.\nKrouer ar c’hoari a ginnig deomp kemer e blas e kerzh an devezh e lec’h ma n’eus ranket anzav d’e dud e oa heñvelreviad. Nick, ouzhpenn bezañ krouer ar c’hoari, a zo un dudenn eus ar c’hoari, en digoradur hag er c’hlozadur e tispleg un tamm petra ‘vo ar c’hoari ha petra ‘zo c’hoarvezet (pe get). Goude-se e vo un heuliad kaozeadennoù, gant mignon Nick, gant e vamm hag e gerent. Estreget lenn ha dibab respontoù d’ar c’haozeadennoù n’eus netra d’ober. Ret eo diwall rak mont a ra buan a-walc’h an destenn (evel ma vefe lennet pep tra e giz gerigelloù war ur skramm poellgomzer) neuze eo ret lenn prim, n’eo ket bet anat da vareoù zo evidon. Mod all n’eus netra da c’hounez pe da goll, nemet traoù da zibab, dreist-holl e tal tad ha mamm an dudenn. Prantadoù start-tre a zo bet evidon met kavet ‘m eus efedus. Da vat e oan o soñjal “met petra foeltr?” dirak dibaboù zo ha c’hoant am boa da dec’hout (evel ma ranke Nick kaout c’hoant d’ober). Ar pezh a sikour da ijinañ penaos e c’hall seurt prantad bezañ bevet gant unan bennak resis.\nEvel-just e c’haller c’hoari da glask dibaboù all da welet met n’en deus ket seblantet dav din, displeget eo en un doare klok er fin ar pezh a zo c’hoarvezet da Nick ha traoù zo a c’hoarveze, forzh petra a zibabfe ar c’hoarier-ez lârat ‘m eus aon.\nUr c’hoari kentelius hag a sikour da gaout empatiezh eo neuze. M’ho peus 20 munut da “goll” hag oc’h gouest da lenn saozneg, kit dezhi, digoust eo!\nC’hoari diorroet hag embannet gant Nicky Case. Da c’hoari en-linenn war merdeerioù web pe da bellgargañ, abaoe an 30 a viz Even 2014.\nThis entry was posted on Mae 22, 2016 at 4:14 g.m. and is filed under C'hoarioù video with tags bed ordinal, familh, kevredigezh.\tYou can follow any responses to this entry through the RSS 2.0 feed. You can leave a response, or trackback from your own site.


Quenta quevren - Ar c’henta Chabistr - Wikimammenn\nQuenta quevren - Ar c’henta Chabistr\nYouen-Yan-Lois Derrien, 1779-1792 (?) (p. 1-6)\n◄ Prefaç AR c’henta Chabistr. Petra eo ar guir devotion An eil Chabistr. Ar vertuz hac an excellans eus an devotion ►\nPehini a gompren an avisou hac exerciçou requis evit cundui an Ene adalec e c’henta desir d’ar vuez devot bete ar resolution antier d’e antrepreni.\nPetra eo ar guir devotion.\nDEsir hoch eus d’an Devotion, Filotee, abalamour ma c’housoc’h ervat, dre ma hoc’h eus ar feiz, penaus ez eo ur vertus hac a so agreabl bras d’ar Vajefte divin ; mæs eguis ma teu ar fautou difter, pere a gommeteur e commançamant un affer bennac, da grisqui mui-ouz-vui sul ma c’havançeur en affer-se, ha da veza casi impossibl remedia outo erfin, eo ret da guenta oll ec’h ouffac’h petra eo ar vertusa zevotion : rac evel na deus nemet ur guir devotion, ha ma zeus un nombr bras a zevotionou vean ha faus ; ma na enevit pehini eo ar guir devotion, ec’h allac’h en em drômpla, oc’h en em amusi gant un devotion imprudant ha superftitius.\nUr Peinteur hanvet Arelius a gustume peinta quement Imaich a rea, diouz an ear hac an hevelidiguez eus ar merc’het pere a veze d’e faltasi ; evelse ivez e teu peb hini da beinta an devotion diouz e inclination hac e faltasi. Nep a so en em roet d’ar yun, en em guef devot-bras o yun alies, peguement bennâc ma vez leun e galon a rancun hac a gassoni ; hac evintàn da veza quer sobr, na grete quet tempra e deot er guin hac en dour so quen aveziou, n’en devezo damant ebet d’e dempra e goat e nessa dre an drouc-prezec hac ar c’halomniou. Unan en em istimo devot abalamour ma lavar cals a oræsonou bemdez, peguement bennâc goude an oll Pedennou-se na lavaro quet nebeutoc’h a gomsou c’huero, dipitus hac arrogant etouez tud e dy hac e ameseien, ha martese c’hoas e vezo sujet d’al leoudouet ha d’ar goal bedennou. Un all a sonch beza devot var zigares ez a lies-a-veich da gofes ha da Gommunia pe d’an Oferen, ha cousgoude ne les quet na de corrompet e galon gant an avariçdet pe gant an impurete. Darn a zigor volontieramant o dourn da rei an aluzen d‘ar boerien, mæs n’ellont quet digueri o c’halon da bardoni d’o adversouryen : darn-all a bardono d’o adverfouryen, mæs evit paëa o dle hac ober ervad ouz nep ma o deveus grèt gaou ountâ, n’er graïnt jamæs nemet dre gontraign. Ar re-mâ oll a dremen communamant evit tud devot, ha cousgoude n’en dint morse-tout.\nOfficeryen ar Roue Saül a glasque David en e dy, evit e arreti ; Michol e Briet, evit o amusi, ha reï leac’h dezâ da dec’het, a lequeas un imaich pren en e vele, hac o veza goloet an imaich-se gant dillat David, ha lequeat ur c’hroc’hen blevec var dro e benn, e roas dezo da gridi oa David memes a yoa eno cousquet ha clân. Chetu ase pe e fæçon e teu cals d’en em c’holo gant an exterieur hac an apparanç eus an devotion santel, hac e roont da gridi ez int tud devot ha spirituel meurbet ; mæs e guirionez ne dint nemet imachou prenn ha masclou a zevotion.\nAr guir devotion, Philotee, a suppos carantez Doue da guenta, p’evit lavaret guell, ne deo quen tra nemet carantez Doue memes ar parfeta hac an excellanta : rac e quement a ma teu carantez Doue da orni hon Ene, ez eo galvet graç, dre ma hon rent agreabl dirac e Vajeste divin ; e quement ha ma ro deomp an nerz da ober ar mad, ez eo galvet carantez ; mæs pa vez erruet bete ar basen a berfection oc’h hon lacaat non pas epquen da ober ar mad, mæs ouzpen d’e ober gant sourci, gant dilijanç hac alies, neuse ez e galvet devotion. An Autruchet ne nigeont jamæs diouz an Douar, ar Yer a ra, hoguen dibaut a veich eo, ha ne nigeont nemet a isel ha gorrec, mæs an Eglet, ar C’houlmet hac ar Guinniliet a nich alies, buan hac huel : evelse ivez ar bec’heryen ne nigeont quet etrese Doue, atao int rampet ouz an Douar ec’his an Autruchet, na ne reont netra nemet evit an Douar ; an dud honest, pere n’o deveus quet c’hoaz tizet an devotion, a nich evit guir etrese Doue dre o actionou mad, hoguen dibaut a veich e, ouzpen ma zint pouer ha gorrec ec’his ar Yer ; mæs an dud devot a nich varzu Doue alies, buan hac huel ec’his an Eglet hac ar C’houlmet. En ur guer an devotion ne de quen tra nemet un diligeanç hac un agilite spirituel dre voyen pehini e ra enomp ar garantez peautramant ny a ra enni prontamant ha gant affection quement so possibl deomp da ober a vad : hac ec’his ma zeo ar garantez e hon laca da observi oll Gourc’hemenou Doue generalamant hac universelamant, an devotion ivez e hon laca d’o observi prontamant ha dilijantamant. Ha rac-se nep na observ quet oll Gourc’hemennou Doue, ne ell beza istimet na den honest, na den devot ; pa ze guir penaos evit beza den honest, e ranquer caout ar garantez a Zoue, hac evit beza den devot e ranquer ouzpen ar garantez-se caout un attantion beo, pront, ha diligeant da ober ar mad.\nHac evel ma consist an devotion en ur garantez excellant, n’hon rent quer epquen pront ha diligeant da observi oll Gourc’hemennou Doue, mæs dont a ra ouzpen d’hon excita da ober prontamant ha gant affection muy hac a ellomp a euvrou mad, evit ha na vent gourc’hemennet deomp, nemet epquen cusulyet, pe inspiret. Rac evel un den, a so nevez savet eus a ur c’hlevet bennâc, ne vale nemet quement ha ma ze ret dezâ epquen, ha c’hoaz gant diegui hac azoug-egam ; toudememes ur pec’her nevez savet eus e voual habitud ne guerz en hent eus e silvidiguez nemet e quement ha ma c’hordren Doue dezâ epquen, ha c’hoaz gant lachete ha gant ponnerder a galon, quen n’en devezo acquisitet an devotion : neuse ec’his un den yac’h cloc’h, e teu non pas epquen da guerzet, mæs da redec ha da lammet en hent a Gourc’hemennou Doue, hac ouzpen e tremen gant couraich dre an henchou difficila, oc’h heul ar gusul hac an inspiration eus~an Eè. Erfin ne deus quet muy a zifaranç etre ar garãtez hac an devotion, eguet a so etre an tan hac ar flam ; rac ar garantez eo an tan Spirituel eus an Ene, ha pa vez anflammet bras enni e galver devotion : en hevelep-fæçon an devotion ne adjout quen tra var an tan eus ar garantez nemet ar flam, pehini a rent ar garantez pront, esquis, ha diligeant quen da observi Gourc’hemennou Doue, quen da heul ha da exerci e gusulyou hac inspirationou celestiel.\nAdtapet diwar « https://br.wikisource.org/w/index.php?title=Quenta_quevren_-_Ar_c’henta_Chabistr&oldid=118668 »\nKemmoù diwezhañ degaset d'ar bajenn-mañ d'an 8 Eos 2018, da 14:06.


Livres en ligne de Renaud Camus : « La Dépossession » (« 50. [L’impensable] »)\nOn a tendance à voir toujours la science comme parfaitement indépendante en sa rigueur, et c’est ~~~~~~~~~~~~ ~~~ ~~~~ ~~~~ a valu son ~~~~~~~~ ~~~~~~~ ~~~ ~~~~~~~~~. ~~~~~-~~~~~ ~~~~-~~~ ~~ ~~~ ~~~~~~~ ~~~’~~~~~ ~~~~~ ~~~ ~~~~~~~~~~~, ~~~ ~~~~~~~~ ~~~~ ~~~~~~ (sauf bien sûr ~~~ ~~~~~) ~~~~~~ ~~~~ ~~~~~~~~~ ~~~~ ~~~~ ~~~~~~~, ~~~ ~~~~~~ ~~~ ~~~ ~~~~~~~~~, ~~~~~ ~~~’~~~~ ~~~~~~~~~~ ~~ leurs besoins, à ~~~~~~ ~~~~~~~~ ~~~ ~~ ~~~~~~ ~~~~~~~~~~. ~~~~~~~~~~ ~~~ ~~~~~~~~ ~~~~~~ ~~~ ~~~~~~~ ~~~~~~ ~~~~~ ~~~~~~ ~~~ ~~~~~~~~ Dieu. Elle l’était ~~~~~ ~~~~~ ~~~~~~~ ~~~ ~~~~~~~, ~~~~~~~~~~~~~ ~~~~~~~~~~ ~~’~~~~ ~~~~ ~~~~~~~~ ~~ ~~’~~~~~~, ~~~~~~~~~~~~~~ ~~~~~~ néanmoins.\nIl ~~ ~~ d’abord, et cette ~~~~~~~-~~~ ~~~~ ~~~ ~~~~~ ~~~ ~~~~~ ~~~~~~~~~~, ~~~~ ~~~ ~~~~~~~~ ~~ ~~~~~~~~ ~~~~~~~~~ ~~~ ~~~ ~~~~~ ~~~~~~~~ pécuniaires. On veut ~~~~~ ~~~’~~~ ~~~~~~ ~~~~ ~~~~~~~~~~~~~~~ ~~~ ~~~~~~~~ ~~~~~~~~~~~~ ~~~ ~~~~~~~~~~~~~~~ ~~~~~~~~~~~ ~~~~~~ ~~~ ~~~~~~ ~~~~~~~~~ ~~~~~~~~~~~~, ~~~ astronomie par exemple, ~~~ ~~~~~~~~~ ~~~~ ~~~~ ~~~~~~~ ~~~ ~~~ ~~~~~~~~ ~~~~~ ~~~~ ~~~~~~ ; ~~~~~ ~~~ ~~~~~~~~ ~~~ ~~~~ découvertes-là ont été ~~~~~~~~~~~ ~~~~ ~~~ ~~~~~~ ~~~ ~~’~~~~~~~~~ : ~~~~~ ~~~~~ ~~~~~~~~~~~~~ ~~ ~~~~~ ~~~ ~~~~~ ~~~ ~~~~~~, ~~~~ d’ailleurs ne la ~~~~~ ~~~~ ~~~~~~ ~~~~~~~~~~~ ; ~~~ ~~~~~ ~~~~~, ~~’~~~~~~ ~~~~~, ~~ ~~~~ ~~~~~~~~ ~~~~~~~, ~~~ ~~ ~~~~~~ des instruments, des ~~~~~~~~~~, ~~~~ ~~~~~~~~, ~~~~ ~~~~~~~~~~~, ~~~~ ~~~~~~~~~~~ ~~~ ~~~~ ~~~~~~~~~~ ~~~ ~~~~~~~. ~~~~~ ~~~ ~~~~~~, ~~~~ ~~~~~~~~-~~~ sont devenus considérables. ~~~ ~~~~ ~~~~~~ ~~~~ ~~~~~ ~~~~~~~~~~. ~~~ ~~ ~~~ ~~~~~~~~~, ~~~~~~~~~~~~~ ~~~ ~~~~~~~, ~~ ~~~~~ ~~~ ~~~~~~~~~~~~ comme éminemment courtisane, ~~~ ~~~ ~~~~~ ~~~~ ~~~~~~~~, ~~~~~~~~~, ~~~~~ ~~~~ ~~~~~~~ ~~~ ~~~~ ~~~~~~~~~~, ~~~~~ ~~~~~ ~~~~ ~~~~~~ ~~~ cénacles, aux écoles ~~~ ~~~~ ~~~~~~~~ ; ~~~~~~~ ~~~~ ~~~ ~~~~~~~~, ~~~~~, ~~~~~~~, ~~~~~~ ~~’~~~~~~~~~~~ ~~~~~~~~~, ~~~~~ ~~~ ~~~~~~~~~~ ~~~~~~~~~~, une vertueuse, studieuse ~~~ ~~~~~~~~~~~ ~~~~~~~~~. ~~~ ~~~~ ~~~~~~~~, ~~~ ~~~~ ~~~~~~, ~~~~~ ~~~~~~~~~~~ ~~~~~~~~~. ~~~~~ ~~~~ ~~~~~~~~~ ~~~~~-~~~~~~~~~~~~, ~~~~ écrivains, quelques ultimes ~~~~~~~~~~ ~~~ ~~~~~ ~~~~~~~~ ~~~~~~~~~ — ~~~~~-~~~ ~~’~~~~~~~~~ ~~~ ~~~~~~~~ ~~~~ ~~~~~~~~~~~~ —, ~~~~~ ~~~~ ~~~~~~~, ~~~~ parias et souvent ~~~~ ~~~~~~~~~~ ~~~~~~ ~~~ ~~’~~~~ ~~~~ ~~~~ ~~~~~~~~, ~~~~~ ~~~~~~~~ ~~’~~~~~~ ~~~~~ ~~~~~~ ~~~~~ ~~~~ ~~~~~ ~~~ le sentiment littéraire ~~~~~ ~~’~~~~~~~ ~~~~~ ~~~~ ~~~~~~. ~~~~~ ~~~~ ~~~~~~~~ ~~~~~~~~~~~~ ~~~~~ ~~~ ~~~~~~~~~, ~~~~~ ~~~~ ~~~~~~~~~~ ~~~~~~~~. ~~~~ savants, en revanche, ~~~~~~~~~~~~ ~~~~~~~~~~~ scientifiques, ~~~~~ ~~~~~ ~~ ~~~~~ ~~~~~~~ ~~~~~ ~~~ ~~~~~~~. ~~~~ ~~~ ~~~~~~~~ ~~~~~~~~~~~~~ ~~~~~ ~~~~~ faire seuls, même. ~~~~ ~~~~~ ~~~’~~~ ~~’~~~~~ ~~~ ~~~~~~~~, ~~~ ~~’~~~~ ~~~~~ ~~~~~~~~~ ~~~~ d’équipes, ~~~ laboratoires, d’universités, ~~~ centres d’études et de recherches. ~~~~~~~~~~~ ~~~~ ~~~~~~~~~~~ ~~~ ~~~~ ~~~~~~~~~~~~~ ~~~~~~~, ~~~ ~~~ ~~~~~ ~~~~ ~~~~~~~~~~~, ~~’~~~~~~ ~~~ ~~~~~~~ ~~~~~~~~~, et on a ~~~~~~~~ ~~~ ~~~~~~~~~~, ~~~ ~~~ ~~’~~~~~~~~~~, ~~~~ ~~~ ~~~~~~~ ~~~~~ ~~~~ ~~~~~~~, ~~~~ ~~~~~~~~, ~~~~ ~~~~~, ~~~~ subventions, les chaires, ~~~~ ~~~~~~~, ~~~~ ~~~~~~ ~~~~~~~~~~~~ ~~~~~ ~~~~ “~~~~~~~~~~~~~~” ~~~~ ~~~ ~~~~~~~ ~~~~~~~~~~~ ~~~~~ ~~~~ ~~~~~~~~~~~~ ~~~ ~~~~~ les artistes de ~~~ ~~~~~~~~~ ~~~~~~~~~ ~~~~~~~~~~~~, ~~~’~~~ ~~~~~ ~~~~~~~~~~~ ~~~~~~~ ~~~~~ ~~~ ~~~~~~ ~~ ~~’~~~~~~~~~ ~~~~ ~~~~~~~~ ~~~~ ~~~~~~~~~~ diverses qu’à construire ~~~ ~~~~~~~ ~~~~~~~~~~ ~~’~~~~~~~~~~~~, ~~~~~~~~~ ~~~~ ~~~~~~~, ~~~~~~~~~~~ ~~~~ ~~~~~ ~~~ ~~~~ ~~~~~~ ~~~ ~~~~~~~~ ~~~~ ~~~~ terre-pleins des paraboles ~~’~~~~~~ Corten.\nLes ~~~~~~~~ ~~~~~ ~~~~~ ~~~~~~~~~~~~ ~~~~~~~~’~~~~ ~~~~~ ~~~ ~~~~~~~~~~~ ~~~~ ~~~~~~~~~~~~~~, ~~~~ ~~~~~~~~~~~~~~~~, ~~~~ ~~~~~~~~~~~~~~ ~~~~~~~~~~~~~~~~ et des idéologies (~~~~~ ~~~~~ ~~~~~ ~~~~ ~~ ~~~~ ~~~~~ ~~~ ~~~~~ ~~~~~~) ~~~~ ~~~ ~~’~~~~~~~~ ~~~ ~~~~~~~~~~~~~~~ ~~~ ~~~~ ou un poète ~~~ ~~~~~ ~~~~~ ~~~~~~ ~~~~. ~~~ ~~~~~ ~~~~~~~~ ~~~~~~ ~~~~~~~~~~~ ~~~ ~~~~~~~~. ~~~ ~~’~~~~ ~~~~ ~~~~~~~~~ ~~~~~ eux de faire ~~~~ ~~~~~~~~~~~ ~~~~~ ~~~~ ~~~~~~~~~~ ~~~ ~~~~~~~~~~ ~~~ ~~~~~~~~~ ~~~~~~~~~~~ ~~~~~~~~~ ~~ ~~~~~~ ~~~~~~~~~~~~~~~ ; ~~~ ~~~ est fort question ~~~ ~~~~~~~~~~, ~~~ ~~~~~~~ ~~~~~ ~~~~ ~~’~~~~ ~~~~ ~~~~~~~~~~ ~~~~~~~, ~~’~~~~~~~ ~~ ~~~~~-~~~ ~~~ ~~~’~~~~ demandent.\nLa ~~~~~~~~~ dépendance est plus ~~~~~~~~, ~~~~~ ~~~~ ~~~ ~~’~~~~~~ ~~~ ~~’~~~~~~~. ~~~~~ ~~~~ ~~~~~~ ~~~~~ ~~~~ ~~~~~~ ~~~~~~~ ~~~~~ ~~~~~~~~~~~~~~, ~~~~~~~ qu’il soit vraisemblable ~~~’~~~ ~~~~~~~~~ ~~ ~~~~~~~~ ~~~~~~~~~~~ ~~’~~~~~~~~ ~~~ ~~~~ ~~~~~~~, ~~~~~~ ~~~~~~~~, ~~~ ~~’~~~ ~~~~~~~~ ~~~~~~~~ ~~~ ~~~~ et s’interroger sur ~~~ ~~~~~~~~~~ ~~~~ ~~~~~~~~~~~ ~~~ ~~~~ ~~~~~~. ~~’~~~~~~~~~~, ~~~ ~~~ ~~~~~ ~~~~~~~~ ~~~~ ~~~~ ~~’~~~~ ~~~~~~~~~ ~~~~~~~~~ depuis longtemps et ~~~~~~~~~~ ~~~~~~~ — ~~~ ~~~~~~ ~~ ~~~~~~~~~~, ~~ ~~~~~~~~-~~~~~~, ~~ ~~~~~, ~~ ~~~~~~~~ ~~~~ —, ~~~~ ~~~~ les idées, mais ~~’~~~~~~ ~~~~ ~~~~~~~, ~~~~ ~~~~~~~~~~~~~~~, ~~~~ ~~~~~~ ~~’~~~~~~, ~~~ ~~~~~~~~~ ~~~~ ~~~~~ ~~~~ ~~~~~~, ~~~~~ ~~~~~~~ ~~~~~~~~~~~~~. La plupart des ~~~~~~~~~~~ ~~~ ~~~~~ ~~~~ ~~~~~ ~~~~~~~~~~ ~~~~~~~~’~~~~ ~~~~ ~~’~~~~~~~~~ ~~~ ~~~~~~ ~~~ ~~~~~~~~~, ~~~~~~~ ~~~~~~~ ~~~~~~. ~~~ paradoxe est qu’on ~~~~~ ~~~~~~~ ~~~~~~~~~~ contre ~~~~ ~~~~~~~ — ~~~~~~~ ~~’~~~~ ~~~~~~~~~ penser contre (~~~ ~~~~~~~ ~~~~~ ~~~~-~~~ ~~~~~~~~~~~~~ plus vrai de ~~~ ~~~~~~~~~~~~ ~~~ ~~~ ~~~ ~~~~~~~~~~~~ ~~~~ ~~~ ~~~ ~~~~~~~~) — ~~~~~ ~~~~ ~~~~~~~ ~~~~~~~ ~~~~ ~~~~~~~ c’est encore penser avec ~~~~~, ~~ ~~~~~~ ~~’~~~~~, ~~~~~ ~~~~ ~~~~~~~~ ~~~ ~~~~~ ~~~~ ~~~~~~~~~~~~~ ~~~’~~~~~ ~~~~ ~~~~~~ ~~ ~~~~~~~ disponibles et “concevables”, ~~~~~~~~~~~~. ~~~ ~~~~~~~~ ~~~~ ~~~ ~~~~~ ~~~~~~~~~~~~ ~~~~~~~~ ~~~~~ ~~~ ~~~~~~, ~~~~~~ ~~’~~~~~~~~~ ~~~ ~~~~~~~~ ~~~~~~ ~~~~~ les dieux qu’a ~~~~~~~ ~~~ ~~~~~~~~ ~~’~~~~~~~~~. ~~~ ~~’~~~~ ~~~~ ~~~ ~~~~~~~ ~~ ~~’~~~~~~~~~ ~~~~~~~~~~~ ~~~~~ ~~~~ ~~~~~~~~ ~~~~ ~~~~~~~~~~, des convictions, des ~~~~~~~~~~ ~~~ ~~~~~ ~~~~~~~ ~~~~ ~~~~~~~~ ~~~ ~~~~~~~~~~~~ ~~~~~~~~~ ~~~~ ~~~~~~~~’~~~~ ~~~ ~~~~~ ~~~~~ ~~~~ ~~~~~, ~~~~~~ ils ne suscitent ~~~~ ~~~ ~~~~~~~~~~ ~~’~~~~~~~~ ~~~~ ~~~~~ ~~~~~~~~~ ~~~ ~~~~~~ ~~~~~~~~~~~~. ~~~ ~~~~ ~~~~~ ~~~~~ ~~~ ~~~~~ ~~~~ l’astrologie n’est pas ~~~~ ~~~~~~~~ ~~~ ~~~ ~~’~~ ~~~~~~~ ~~~~, ~~~~~ ~~~~~ ~~ ~~~~ ~~~ ~~~~~ ~~~~~~ ~~~~~ ~~~~~~ ~~~ long moment durant. ~~~ ~~~ ~~~~ ~~~~~~ ~~~~~~~~~, ~~~ ~~’~~~ ~~~ ~~~~~ ~~~~ ~~~ ~~~~ ~~~~ ~~~~~~~~ ~~~~~ ~~~ ~~~~~~, que bien des ~~~~~~~~~~~ ~~~~~~~~~~~~~~ ~~’~~~~~~~~’~~~~ ~~~~~~~~~~~ ~~~~~~~ ~~~~ ~~~~~~~~~~ ~~~~~~~~~~~ ~~~~~ ~~~~~~~~~~ misleading (~~~ ~~~~~~~~~ ~~~~~~ ~~~ ~~~~~~~~~~~~~ ~~~~ mots indispensables et ~~~~~~~~~~~~~~~).


Gouriz diorged - Wikipedia\nUr gouriz diorged zo ur seurt gouriz, met ur benveg kentoc'h eget ur pezh dilhad pa veze graet en houarn ha gant ur potailh stag outañ, a veze lakaet d'ar merc'hed, gant ar baotred, evit mirout outo da gaout darempredoù reizhel.\nAbaoe ez eus bet ijinet re all evit lakaat d'ar baotred ivez.\nGouriz diorged e Mirdi Ringkøbing e Jutland, Danmark\nUr gouriz diorged evit paotred\n2 Ouzh ar c'hoari bazh-noilh\nKalz mojennoù zo en-dro d'ar gourizoù diorged. Hervez ar vrudetañ anezho e vijent bet graet er Grennamzer, hag e vezent lakaet gant brezelourien ar Groaz d'o gwragez, a-raok mont da Balestina. Graet e oant evit doare, da ziwall diouzh ar gwalladennoù, hag ouzh an temptatur. E gwirionez n'eus prouenn ebet a gement-se na roud ebet eus ar gouriz kentañ a-raok ar XVvet kantved, da lavarout eo 100 vloaz war-lerc'h dibenn ar Groazadeg diwezhañ. Ma'z eus bet gourizoù diorged er Grennamzer, n'eus ket bet kalz anezho, ha gant an doare da labourat an houarn (pe ur metal all) e vije bet gwall ziaes da ober ur gouriz da zougenn pell amzer \nHervez an istorourien e vijent deuet da vare an Azginivelezh kentoc'h, hag implijet gant ezhec'h kozh gwarizius ha pinvidik evit diwall vertuz o gwragez yaouank, kalz yaouankoc'h evite.\nAr pezh a zo sur avat eo ez eus bet implijet lod da virout ouzh ar vugale da c'hoari gant o filipig etre 1700 ha 1930.\nDaou c'houriz zo diskouezet e Mirdi Cluny en Pariz. An hini kentañ n'eus anezhañ nemet ur c'helc'h goloet a voulouz hag ur seurt asied houarn a vije bet douget gant ar rouanez Caterina de' Medici.\nOuzh ar c'hoari bazh-noilhAozañ\nAdalek ar bloavezhioù 1700 betek ar bloavezhioù 1930 e lavare un toullad medisined e oa dañjerus ar c'hoari bazh-noilh evit ar baotred yaouank, ken evit yec'hed o c'horf, ken evit hini o spered. Kalzik a roudoù skrivet zo, e kazetennoù medisinerezh eus an amzerioù-hont, eus implij seurt gourizoù evit bugale ha krennarded.\nArouez an oberezh sadek ha masoc'hek e vezont peurvuiañ bremañ.\n↑ The Medieval Chastity Belt: A Myth-Making Process, Palgrave Macmillan\nLudresadenn alaman eus mare an Azginivelezh o tiskouez ur pried kozh ha pinvidik hag ur wreg yaouank dimezet en desped dezhi, gant he serc'heg koant.\nDoare all: anatoc'h ar gouriz amañ.\nGouriz diorged veneziat, war ziskouez e Palez an Dojed, hag a vije eus ar XVIvet pe XVIIvet kantved.\nGouriz diskouezet en Hels Museum e Hamburg (Alamagn) da-geñver un diskouezadeg vras (10 000 bloaz ar reizh)\nGouriz diorged a veze war wel e Mirdi ar Jahinañ, e Freiburg im Breisgau, a-raok dezhañ serriñ e 2006.\nGouriz diorged graet evit ar baotred yaouank.\nKorfkenn evit mirout ouzh ar baotred da c'hoari bazh-noilh.\nAdtapet diwar « https://br.wikipedia.org/w/index.php?title=Gouriz_diorged&oldid=1855482 »


Inizi Caroline - Wikipedia\nArabat droukveskañ gant Enez Caroline, e Republik Kiribati.\nInizi Caroline (a zo Caroline Islands e saozneg, Islas Carolinas e spagnoleg, Karolinen en alamaneg) zo un enezeg e kornôg ar Meurvor Habask, e biz Ginea-Nevez. Evit ar politikerezh int rannet etre div stad: Stadoù Kevreet Mikronezia, ha Palau, er c'hornôg pellañ. Gwechall e oant anvet Nuevas Filipinas dre ma oant lod eus Indez ar Sav-heol Spagnol, ha gouarnet adalek Manila en Inizi Filipinez.\nTrevadenn spagnol[kemmañ | kemmañ ar vammenn]\nAn inizi Carolinas a voe dizoloet d'an 22 a viz Eost 1526 gant ar voraerien spagnol Toribio Alonso de Salazar ha Diego de Saavedra, gwelet e voe gante Enez San Bartolomé pe Taongui. D'an 1 a viz Genver 1528 e taolas troad ar moraer Álvaro de Saavedra da gemer an Inizi Uluti en anv roue Spagn, ha gweladennet e voe an enezeg en 1542 (Islas Matelotes), 1543, 1545, hag en 1565 gant Miguel Lopez de Legazpi.\nAnavezet e oant evel Islas de las Hermanas, Hombres Pintados ha Los Jardines, met kollet e voe ar c'heloù eus o dizoloadenn ken na deuas Francisco de Lezcano en 1686 da Yap ma o anvas Las Carolinas, en enor d'ar roue Carlos II, hag en enezeg e lakae ar Palaos hag ar re zo anavezet hiriv evel Inizi Gilbert hag inizi Marshall diwar-lerc'h anvioù ar voraerien saoz a deuas d'o gweladenniñ en 1788 (Gilbert) ha 1799 (Marshall).\nUn trevadenniñ relijiel e voe adal an deroù, evel e pep lec'h. Un aotre roueel a voe embannet e 1707 da gas misionerien d'an inizi. Lazhet e voe an tad Cantova e-kerzh unan eus e droioù. Neuze, betek 1787, e paouezas Spagn da zaremprediñ hec'h inizi Carolinas. Pa voe adkroget, meur a vloaz goude, ne glaskjod ober nemet kenwerzh.\nAdtapet diwar « https://br.wikipedia.org/w/index.php?title=Inizi_Caroline&oldid=1957383 »\nTrevadennoù kozh Spagn


Pajenn:Guillouzic - Bue Zant Ervoan, 1894.djvu/82 - Wikimammenn\nPajenn:Guillouzic - Bue Zant Ervoan, 1894.djvu/82\nD’al lun, an drizek a viz mae, a deuaz an otro Javre Tournemin, eskob Landreger, da Gervarzin da welet ar zant, ha ganthan eun neubet chaloniet ha beleien. An eskob a grozaz d’ar zant gant karante abalamour ma oa astenet war eur gwele ken paour ha ken kalet, he dillad ganthan hag he voto ler en he dreid, rag kad a rae penoz a glee bean re diez er stum-ze. — « Otro n’Eskob, eme Dom Ervoan, trugare deuz ho madelez, med, mar plij, lest anon, aman n’em gavan gwelloc’h vit neblec’h-all ebet. » Kement all a respontaz da Dom Ervoan ar C’hognat, barner-iliz Landreger ; he-man hen pede brao da lezel lakat da vianan eun tamik plouz dindan-han. « Na deurvean ket a ve gret ze evidon, eme ar zant, ha neuze, kad a ran a zo traoalc’h dindan-hon ; » ha war-ze, juntet he daouarn gant-han, hag he daoulagad war he grusifi, en em lakaz adare da bidi.\nEr zun a varvaz, kaer a nevoa bean brevet gant ar boan hag ar c’hlenved, a lare an oferen bemde hag a govesae ar re vije da govesat, prezek a rae ive bemde vel an ordinal beteg ar merc’her rog he varo. Ar merc’her-ze, herve lar an otro Moris Javre a laraz vit ar wej diwean an oferen gant muoc’h a garante hag a devosion vit biskoaz barz chapel Kervarzin. Enpad an oferen a skuillaz kals a daero hag a chomaz pell da huanadi, ha ken dinerz a oa, ken a oe ret zikour anean da wiskan an ornamancho da laret an oferen ; ret a oe zoken krigi enhan enpad an oferen vit hars anean da gouean, ha d’ar goureo a oe renket he zikour da zevel he divrec’h gant an hosti hag ar c’hali ; Tad-abad abati Pempoul\nAdtapet diwar « https://br.wikisource.org/w/index.php?title=Pajenn:Guillouzic_-_Bue_Zant_Ervoan,_1894.djvu/82&oldid=127471 »


Emgann Watling Street - Wikipedia\nEmgann Watling Street\nBezelekadennoù ar Romaned en Enez Vreizh.\nEmgann Watling Street a c'hoarvezas er bloaz 60, pe 61, en Enez Vreizh, etre Brezhoned emsavet ha renet gant Boudika, rouanez pobl vrezhon an Ikened, hag an armeoù roman renet gant Gaius Suetonius Paulinus. N'ouzer ket pelec'h e c'hoarvezas, met hervez an istorourien e tleje bezañ bet war an hent roman etre Londinium (Londrez hiziv) ha Viroconium, (Wroxeter e Shropshire). En amzer ar Saksoned eo e voe anvet an hent-se Watling Street.\nKalz niverusoc'h e oa ar Vrezhoned, met gwelloc'h en em gannas ar Romaned.\n1 Goude an emgann\nGoude trec'het Boudica e chomas ar Romaned mistri e kreisteiz an enez, ha chom a rejont eno betek o disparti e 410. Ac'hano e kerzhjont war-du an hanternoz, betek ar vro a zo hiriv e kreisteiz Bro-Skos.\nEmsavadegoù all a voe avat, ha dreist-holl hini 69, kaseet gant Venutius, eus pobl ar Brigantes.\n(en) ANDREWS, Ian : Boudicca's Revolt, Cambridge University Press, 1973 (ISBN 978-0-5210-8031-6)\n(en) WEBSTER, Graham : Boudica: The British Revolt Against Rome AD 60 (Roman Conquest of Britain), Routledge, 1999 (ISBN 978-0-4152-2606-6)\n↑ Da ziwall zo : faos eo fiñvoù Boudika, war hentoù hag a zo bet savet ur c'hantved war-lerc'h he ren. Reizh eo kartenn Watling Street.\n↑ (la) Tacitus, Historae, III-45\nAdtapet diwar « https://br.wikipedia.org/w/index.php?title=Emgann_Watling_Street&oldid=1934488 »


Pajenn:Le Gonidec - Bibl Santel pe Levr ar Skritur Sakr, eil levr.djvu/570 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/570\n1. Paol galvet Abostol Jézuz-Krist dré ioul Doué, ha Sosténez hé vreûr,\n2. Da Iliz Doué a zô é Korin̄t, d’ar ré en deûz san̄télet Jézuz-Krist, hag en deûz galvet da véza sen̄t ; ha d’ar ré holl, e pé léac’h-bennâg ma’z in̄t, hag a c’halv hanô hon Aotrou Jézuz-Krist, péhini a zô hô Aotrou ével hon hini.\n3. Ra zeûi d’é-hoc’h ar c’hrâs hag ar péoc’h digan̄d Doué hon Tâd, ha digan̄t Jézuz-Krist hon Aotrou.\n4. Trugarékaad a rann va Doué bépréd évid-hoc’h, enn abek da c’hrâs Doué, en deûz rôed d’é-hoc’h é Jézuz-Krist ;\n5. Eûz ann holl vadou a béré en deûz hô karget enn-han̄, eûz a bép gér, hag eûz a bép gwiziégez :\n6. Ével ma eo krétéet testéni ar C’hrist enn-hoc’h.\n7. Enn hévélep doaré na ziouérit grâs é-béd, ô véza war-c’héd eûz a ziskleriadur hon Aotrou Jézuz-Krist ;\n8. Péhini a gen̄dalc’hô ac’hanoc’h hép gwall bétég ann divez, é deiz donédigez hon Aotrou Jézuz-Krist.\n9. Doué, dré béhini oc’h bét galvet é kévrédigez hé vâb Jézuz-Krist hon Aotrou, a zô gwirion.\n10. Hôgen hô pidi a rann, va breûdeûr, dré hanô hon Aotrou Jézuz-Krist, da gaoud holl eunn hévélep lavar, ha na vézet két a zizunvaniez étré-z-hoc’h : hôgen bézid unvan kévret enn eunn hévélep skian̄t, hag enn eunn hévélep ménoz.\n11. Râk rôed eo bét da anaoud d’in, va breûdeûr, gan̄d ar ré eûz a di Kloé, pénaoz éz eûz strivou enn hô touez.\n12. Ar péz a fell d’in da lavaroud eo, pénaoz pép-hini ac’hanoc’h a lavar : Évid-oun-mé a zô da Baol, ha mé da Apollo ; ha mé da Géfaz ; ha mé d’ar C’hrist.\n13. Ha rannet eo ar C’hrist ? Ha Paol eo a zô bét lékéad oud ar groaz évid-hoc’h ? Pé badézet oc’h-hu bét é hanô Paol ?\n14. Mé a drugaréka Doué ô véza n’em eûz badézet hini ac’hanoc’h, némét Krispuz ha Kaiuz :\n15. Évit na lavarô dén pénaoz oc’h bét badézet em hanô.\n16. Badézet em eûz c’hoaz ar ré eûz a di Stéfanaz : na ouzonn két em bé badézet hini all é-béd.\n17. Râg ar C’hrist n’en deûz két va c’haset évit badézi, hôgen évit prézégi ann Aviel : nann é furnez ar gér, évit na vé két lékéad didalvez kroaz ar C’hrist.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/570&oldid=155234 »\nKemmoù diwezhañ degaset d'ar bajenn-mañ d'an 2 Gen 2020, da 16:58.


Pajenn:Pompery - Quelennou var labour pe gonnidegues an douar, 1851.djvu/276 - Wikimammenn\nPajenn:Pompery - Quelennou var labour pe gonnidegues an douar, 1851.djvu/276\nvéfé red, rac labouret a rafé eb digol, peurliessa evit é aotrou ebquen.\nAli an aotrou Leclerc-Thouin var al lizérou a-ber-amzer.\n« Padélez al lizérou, a lavar an aotrou Leclerc-Thouin, zo eun dra ac a c’houl eves ; rac guellidigués eller ober dan douar, né dellont német gât an amzer ; léal vizé roei dar mélour amzer da gaout an talvoudegues deus é labour. Pa gouêzer mad, aliez tamaller a enep-guir ar vélourien, abalamour né vellaont quet hô c’hiz labour. »\nAli an aoutrou Gasparin zi var ben ar muia- daloudegues a ô ar melour dan douar.\nAn aotrou Gasparin, en eul Léôr var gonnidegues an douar, a guinig dar berc’hennet douar eur c’hiz lizérou lec’h anavézer ha digoller ar mélour dré ma vella gât-an an tiégues. Mar gred ar mélour en deus guelleed é zouar talvoudegues cant scoëd, en oc’h quinig dé aotrou quément-zé a gresq var al lizer côz, emâ renco ober lizer adarré gât-an, ha ma né fel ober, é dléo paêa mil scoëd dar mélour barz e cas cuit, da lavarout anter doc'h guir al lévéou nevez en deus-hen quiniguet dezan.\nEuliet ga an aotrou Kerjegu.\nAn aotrou Kerjégu, pini a rén scol-labour Trévarez, ac em eus anvet c’hoas meur a vech, ô tiguémérout ar c’hélen-zé, en deus roëd dé vélourien lizérou envelep. Rô a ra dar mélour anter deus ar guelli-\nAdtapet diwar « https://br.wikisource.org/w/index.php?title=Pajenn:Pompery_-_Quelennou_var_labour_pe_gonnidegues_an_douar,_1851.djvu/276&oldid=141490 »


blogyann: Ar plac'h a ouele dourek\n« Gwezennoù dispar Breizh | Accueil | Reuz Larmor »\nAr plac'h a ouele dourek\n«A ouele dourek». Degas a ra ar gerioù-se da soñj din eus «Korantinig» ur werz zo kanet gant Yann Fañch Kemener. Kontañ a ra gwall blanedenn ur plac'hig eus Enez Eussa, marvet he zud ha lavaret dezhi mont da gaout frealz digant Itron Varia Rumengol. Met n'eo ket eus marv tud e komzin amañ. Eus marv ar garantez, ne lavran ket.\nLennet em eus hiziv tamm eus ar gelaouenn «Le Pèlerin». Ma mamm an hini eo a zo koumanantet dezhi. Interesant e kavan lod zo e-barzh. Gant lod-all e vezan imoret ! Lenn a ran ar pennad ma vez goulennet ali gant tud zo diwar-benn kudennoù a bep seurt en o familh. Fur e kavan ar pezh zo lavaret dre vras gant an itronezed zo e karg eus ar respontoù. Ar sizhun-mañ eo goulennet gant un tad pe ur vamm petra ober pa emañ o merc'h, pemzek vloaz dezhi, gant ar boan-garantez. Evel dougen kañvoù eo ar boan-garantez e lennan. Hag an itron da zibunañ tennadoù an hent betek ar pare.\nN'eus ket pell zo edon en un davarn e-kichen koc'hu Versailles. Ouzh an daol e-keñver ma hini e teu ur plac'h, koantenn anezhi, da asezañ a-dal din. Pa savan ma daoulagad ur pennadig goude e welan anezhi o ouelañ dourek. Ur pemp munut war-lerc'h e tosta ar mevel, ur brav a baotr yaouank sichant anezhañ. Mont a ra en e gluch, e zremm a-live gant pladenn an daol. Kontañ a ra traoù fentus hag a laka anezhi da c'hoarzhin. Pa vez kuit ez adkrog ar plac'h da zifronkañ. Setu e teuio ar paotr bep an amzer da zegas sederidigezh en dro. Hag an ostiz diouzh e du ivez.\nAet kuit ar plac'h. En ur baeañ ma c'hont e lavaran d'ar mevel : «Bez' e c'hoarvez traoù en tavarnioù !»\n«Ya !» emezañ «a bep seurt»\n«Poan-garantez eo ?»\nHejañ a ra e benn.\n«Setu emañ poanius ha n'eo ket grevus » emezon\n«N'eo ket grevus !?» emezañ «hag ar plac'h-se o paouez bezañ dilezet gant he danvez-pried da zerc'henn o eured !»\nNe gredan lavaret mann. Pouezus e vo e buhez ar plac'h a dra sur, dre un tammig chañs ne vo ket grevus.\n06/01/2006 dans istoriouigoù tavarn ... pe ar seurt-se | Lien permanent


Buhez ar Zent. pages pages pages 920, 921, 922. Encyclopédie Marikavel.\npages 920, 921, 922\nPardon ha pelerinaj Ilron-Varia-Guiaudet\nWar-dro ar bla ma 'n em ziskoueze en Lanvellek, d'he zervijer Bizien Yan, ar Werc'hez a gomze ive ouz Glôd Alan en Laruen. Treger ha Kerne o devoe war an dro an eurvat da welet Mamm Doue o tont da ziazezan he zrôn en kreiz o douarou.\nEn eur gêriaden eus parouz Laruen, Krec'hmorvan, eur c'hemener hanvet Glôd Alan, daouzek a vugale d'ezan, a oa ankeniet bras o vezan n'evoa ken begad da rei d'eze ; ne oa ken en ti nemet eur skudellad bleud. Petra oa ze da vagan kemend-all a dud hag holl digor mat o c'halon ? Alan a oa devot bras d'ar Werc'hez ; hag hen hag o kemer e wenneien divezan hag en hent 'trezek ar vilin, e chapeled en e zorn.\nArru e-tal ar gêriaden hanvet gwechall Koatkoustrennek, ha hirie ar Guiaudet, e klev eno, en kichen ar waz, eur vouez flour meurbed o c'hervel anezan :\n« Glôd Alan, eme ar vouez, et da Vothoa, (1) ha lavaret d'an ôtrou person e fell d'in e vefe savet aman eur chapel em enor hag en enor da zant Yan, diskibl muian-karet ma Mab Jezuz. Hag evit ma kredfet eo Mamm Doue a lavar kement-man d'ec'h, c'houi welo burzud hirie. Ar skudellad vleud a zo en ho ti a vago ho tud ha c'houi epad meur a zevez. »\nEvel ma 'n evoa lavaret ar Werc'hez e c'hoarvezas. Glôd Alan hag e dud o devoe leiz kof, epad eun nebeut deiou, gant o skudellad bleud. Leun a levenez, setu an tad da Vothoa da gomz ouz dom Gregor Raoult, ar person. Heman, avat, n'hen kredas ket ; kaer en devoe distrei eun eil gwech, ne gavas gantan nemet komzou treut ha gwapaüs ; an ôtrou person a gemere Alan 'vit eun hunvreer pe eur foll. Ar paour kez den a oa glac'haret ken a oa. Ar Wer-c'hez a gomzas outan eun dervet gwech : « Et c'hoaz, emezi, ha bezet dinec'h ; ar wech-man person Bothoa ho selaouo. »\nAr Werc'hez n'e ket gaouiad ; ya, dom Gregor a oa deut da gredi, rak digare a oa bet roet d'ezan : deut a oa dall.\nAr person a yeas en prosesion da Goatkoustrennek, renet gant Glôd Alan. O burzud ! Kerkent ha ma 'n evoe tôlet troad war douar Mari, e teuas d'ezan ar gweled. Skeuden ar Werc'hez a oa eno, neve gavet, rak el lec'h-man he devoa bet c'hoaz eur chapel. War ar skeuden-ze e paras, da gentan, sellou ar person ; dont a reas d'he briata en eur ouelan hag he dougas gant kalz a stad betek eur men a weler c'hoaz hirie war dachen ar Guiaudet.\nAr burzud-man a reas kalz a drouz dre ar vro hag a zigasas kristenien eleiz da Goatkoustrennek. Eun tam lochen a oe savet gant koad ha balan, evit repui ar skeuden vinniget, da c'hortoz gwelloc'h.\nAn ôtrou Daniel a Francheville, eskob Perigueux, hag a oa kalz eus e leve en Laruen, a deuas ive da Goatkoustrennek ; o vezan anavezet ar wirione, e roas douar hag arc'hant da zevel eur chapel.\nWar-ze, pep-hini a deuas da rei e damm, herve e zanve. Benn ar fin e oe dastumet hanoiou seiz mil den hag a ginuige leve evit sevel ha derc'hel chapel ar Werc'hez.\nSavet a oe ha hanvet eur beleg d'oferennan ha da govesât enni bemde. Burzudou a bep seurt, tud mut, tud dall, tud kamm pareet, a lakas ar gristenien da ziredek muioc'h-mui d'al lec'h santel. Ar pelerinaj a yee bep bla war greski, pa deuas an Dispac'h da laerez ar chapel ha d'he zerri. Eun den eus ar barouz, e hano Hamon an Neûn, a glaskas, zoken, dispenn al labour kaer savet dre fe Glôd Alan hag e genvroïz. Diskar a reas c'houec'h warn-ugent eus kroaziou ar barouz ha tôl Gwerc'hez ar Guiaudet diwar he zrôn. Kastizet a oe hepdale, dre zorn ar Chouanted : ar re-man hen lazas. Kerkent ha ma oe tremenet reuz an Dispac'h, ar chapel a oe digoret ha kempennet a-neve gant daou veleg eus ar barouz, an ôtrone Yan ha Fransez ar Pennek. Ar pelerinaj a deuas da vezan ken brudet ha biskoaz, darempredet kouls gant tud Treger ha Gwened evel gant Kerneviz.\nTamn ha tam, ti ar Werc'hez a oe kaeraet, pep-hini eus personed ar barouz o lakat endro d'ezan kement ha ma c'halle a boan hag a arc'hant : an ôtrone Daniel, ginidik eus Mousteru, Ar Rolland, Ar Men, hirie person Kallak, a brenas d'ezan tôlennou, ôteriou, gwer livet, a reas grean anezan diabarz ha diavêz. An ôtrou Rolland, «barz an Itron-Varia-Guiaudet», kaner flour hag helavar, a reas en he enor diou werz.\nAbaoue m'eo adsavet ar pardon, ar burzudou a lak adarre da dridal kalon ar Vretoned. Divezan hini a zo bet brudet eo pareans Augustina Fercoq, eus Bulat. Ar plac'hig trizek vla-man a oa klanv gant eun droug skoet en gwalen he c'hein. N'halle finval nemet gant flaiou. An ôtrou Quere, medisin en Kallak, an evoa diskleriet ne oa pare 'bet eviti. He mamm a gasas anezi da bardonan d'ar Guiaudet, ar 7 a viz mae 1905.\nGwalc'hi 'ra d'ezi he diouhar er feunteuniou, hag ac'hane ec'h eont d'ar chapel. Ar glanvourez eo red kazi he dougen. Goude bezan bet avielet, ec'h a da bedi stok da skeuden ar Werc'hez, hag eno, tra estlammus, e klev 'vel eur vouez o lavaret d'ezi : Savet ha kerzet.\nDigeinan ra gant mil boan ; bep ma reud he c'horf, e sant eur freskadurez dispar o 'n em silan 'n hec'h izili. Setu hi 'n he zav hag o kerzet dre ar chapel : « Plomman 'ra ! » eme ar vamm, a ya da heul he merc'h, 'vel 'n eun hunvre, ar flaiou dindan he brec'h.\nAdalek neuze, Augustina Fercocq n'he devoe ezom ebet aneze ken ; d'an Itron-Varia e oent kinniget.\nPardon bras ar Guiaudet a ve d'ar zul kentan a viz mae ; eun induljans plenier a zo bet staget outan, gant ar pab Pi X.\nAr pardon bihan a ve grêt ar zul kentan a viz eost. Da oueliou ar Werc'hez, e ve oferen-bred er Guiaudet, hag ive beb eil sul ar miz, nemet en Azvent hag er C'hoareiz.\nItron-Varia-Guiaudet, pedet evidomp (2)\n(1) Laruen a oa neuze dindan Bothoa, kouls ha Kanuel, Santez-Trifina ha Kerien.\n(2) (Diwar levr : Sanctuaire et pèlerinage de N.-D. du Guiaudetn gant an ôtrou Men, person Kallak.


Un olifant gwenn, livadur eus an XIvet kantved e Spagn. Mirdi ar Prado, Madrid.\nAbul-Abbas a oa un olifant profet d'an Impalaer Karl Veur gant Harun al-Rashid, kalif Bagdad, e 798.\nTreuziñ a eure ar Mor Kreizdouarel gant ul lestr a zegouezhas e Portovenere e miz Here 801. Kaset e oa an olifant gant ur mahout anvet Izaag, ur Yuzev norzafrikat anezhañ. Tremen a eurejont ar goañv e Vercelli, ha d'an nevezamzer e voe kroget gante o ergerzh dreist an Alpoù betek Aachen, m'edo an Impalaer o chom, ha ma erruas d'ar 1añ a viz Gouhere 802.\nDiskouezet e voe meur a wech pa veze bodet al lez, ha kaset e voe da chom da Augsburg, e kreisteiz Bavaria a vremañ.\nE 804 e kouezhas soudarded Godfred, roue Danmark, war ur gêriadenn marc'hadourien, tost d'e rouantelezh, ha kas gantañ an dud, dre heg, d'ur gêriadenn nevez-savet, Hedeby, a-benn kaout e lod eus ar marc'had a veze graet en hanternoz. kaset e voe armeoù Karl Veur enep rouantelezh Denmark, ha perzh a gemeras Abul-Abbas en emgannoù. En 810, pa oa krogt en e zaou-ugent vloaz, e varvas Abul-Abbas gant un pneumonia, goude un neuiadenn er Roen.\nIstor an olifanted en Europa\nen alamaneg: Aachener Ausstellung 2003 Ex Oriente - Isaak und der weiße Elefant - Izaag hag an olifant gwenn\nAdtapet diwar « https://br.wikipedia.org/w/index.php?title=Abul-Abbas&oldid=1453429 »


E Landreger un devezh e brezhoneg penn-da-benn gant Re Yaouank an UDB – UDB Jeunes\nDisadorn tremenet e oa bet aozet e Landreger un devezh e brezhoneg penn-da-benn gant Re Yaouank an UDB. Pemp den nemetken a zo bet laouen da gemer perzh ennañ evit ar wech kentañ, met ul labour a-feson a zo bet graet gante. Dre vras ez eus bet divizioù war ingalded etre yezhioù, met ivez etre merc’hed hag ar baotred ‘barzh an embregerezhioù.\nN’eo ket diaes displegañ n’eus ket kevatal ar brezhoneg ouzh ar galleg ‘barzh an tier-ker pe er vuhez foran dre vras. Da lavaret eo, plas ar brezhoneg e Breizh a zo ken dister ken na vez ket gwelet ha klevet hor yezh ken neblec’h ebet pe dost ! H koulskoude n’eus ket ur yezh a vefe gwelloc’h evit eben, unan a vefe tonket da vervel pa vefe unan graet evit tremen dreist ar re all… memes tra gant an dud a gomz yezh-mañ-yezh : un afer a zoujañs an hini eo, da gentañ penn ! Ha pouezus eo lavaret ez eus tu da labourat o e brezhoneg hag a-drugarez ar brezhoneg ivez. Neuze, perak ne vez ket roet he flas d’hor yezh ?\nGoude-se eo aet an diviz war al labour a vank e Breizh. Amañ eo skañv ar c’hevetalded abalamour d’an diforc’hioù bras etre an dud. Diaesoc’h eo d’an dud kavout labour hep na vefe an aotre-bleniañ gante da skouer. Grevusoc’h c’hoazh : diaesamantoù brasoc’h ar merc’hed evit kavout labour dedennus abalamour ne blij ket d’an emgregerezhioù goprañ anezhe a-raok n’o dije bet o bugale. Ouzhpenn-se, ret eo lavaret int bihanoc’h o gopr evit hini ar baotred ha pa reont ar memes micher evelte !\nKinniget zo bet sevel oberennoù war an dachenn-se en amzer da zont. Ha moarvat e vo graet oberennoù dirak kreizennoù Pol-Implij a-benn nebeut…\nCette entrée, publiée dans Action, Langue Bretonne, est taguée Aodoù an arvor, Brezhoneg, Brittophones, Bro Dreger, Devezh, Landreger, UDB, UDB Jeunes, UDB Yaouank, Union Démocratique Bretonne. Bookmarquez ce permalien.\n← L’UDB Jeunes interpelle les régions Bretagne et Pays-de-la-Loire et le département de la Loire-Atlantique\nHier un homme est mort, tué par l’extrême-droite →


Herri ar Merdeer - Wikipedia\nHerri ar Merdeer, poltred gant Nuno Gonçalves, Museu Nacional de Arte Antiga, Lisboa\nHenrique de Avis, pe Henrique o Navegador (Herri ar Merdeer), pe an Infante Dom Henrique (Infant Dom Herri), lesanvet O Infante de Sagres, ganet d'ar 4 a viz Meurzh 1394 e Porto ha marvet d'an 13 a viz Du 1460 e Sagres, a oa un infant portugalat hag a roas lañs da veajoù bras moraerien Portugal dre ar bed. Gwelet eo evel an den a enaouas tan an trevadenniñ europat.\nDaoust d'e lesanv (ar merdeer) ne verdeas ket ha ne reas kavadenn ebet en douaroniezh. Arc'hantiñ ar beajoù ne reas ken, hag un titl a enor eo e lesanv, evel al lesanvioù roman roet d'an dud uhel, ha netra ken.\nMab e oa da João Iañ, roue Portugal\nNe zimezas ket ha divugel e oa.\nBeziet eo er Mosteiro da Batalha\nE 1931 eo bet savet un delwenn anezhañ gant Francisco Franco de Souza war plasenn ar C'henwerzh e Naoned\nE 1960 eo bet savet un monumant e Lisboa evit kounlidañ e 500vet deiz-ha-bloaz, dindan an anv Padrão dos Descobrimentos\nE 1994 eo bet derc'hennet war bilhedoù bank Portugal 10 000 escudos.\nAdtapet diwar « https://br.wikipedia.org/w/index.php?title=Herri_ar_Merdeer&oldid=1894026 »\nKemmoù diwezhañ degaset d'ar bajenn-mañ d'an 4 C'hwe 2021, da 18:56.


Brezel Aljeria - Wikipedia\nBrezel Aljeria ‘zo bet eus 1954 betek 1962 etre aozadur armet emsavadeg an henvroidi hag al lu gall. Degaset en deus dizalc’hegezh Aljeria hag a oa un drevadenn c’hall abaoe 1830.\nA-us d'an traoñ, a-gleiz da zehoù. Rebeled muzulman eus an ALN. Troad-ged soudarded gall gant karbedoù M8 Greyhound. Miz Eost 1955, goude lazhadegoù spontus, trevourien c'hall armet. Komzadenn de Gaulle d'ar 4 a viz Even 1958 "je vous ai compris". Trevadennerien c'hall gant gitonioù o embann de Gaulle er galloud en Aljer 13 a viz Mae 1958. Soudarded kozh muzulman o tibunañ e 1958. Genver 1960 emsavadeg trevadennerien c'hall. Stourm etre emsavidi c'hall hag an arme. Soudarded gall o klask bombezennoù war merc'hed gwisket gant niqab. 10 a viz Kerzu 1960, emsavadeg muzulmaned e karterioù european. Soudarded ha poliserien oc'h implij gazoù war manifesterien. 10 a viz Kerzu 1960, harzlammerien e-tal ur mor a vuzulmaned o tibunañ.\n1 An aloubadenn hag an drevadenn\n2 Derou ar brezel\n2.1 Prientiñ an armoù\n2.2 Kroget an tabutoù\n3 Emdroad ar brezel\n3.1 An enep-emsavadeg c'hall goude tarzhadenn an dispac’h\n5.1 Kolloù gall\n5.2 Kolloù aljerian\nAn aloubadenn hag an drevadennAozañ\nE 1827, e tizolo Dey Aljer en deus Frañs kreñvaet ul lodenn eus ar Rejañs betek Kal (La Calle). D'an 30 a viz Ebrel 1827, evel ma n'en deus bet displegadenn ebet a-berzh Bro-C'hall, e c’houlenn an Dey displegadennoù digant koñsul Bro-C'hall. Pa ne rae forzh ar c’hoñsul eus e evezhiadennoù ez eas e fulor an Dey a-enep Bro-C'hall. Abalamour da se o deus divizet Charlez X hag ar gouarnamant mont da vrezeliñ tramor.\nEtre an 11 hag an 18 a viz Mae 1830 e lestras 37 000 soudard, da laret eo hollad morlu Frañs, evit trevadennañ Barbaria a deuio da vezañ Aljeria ur wech unanet. D'ar 14 a viz Even 1830 e tilestras soudarded c'hall ar jeneral Louis Auguste Victor de Ghaisne de Bourmont en ur vont e-barzh kreñvlec’h Aljer. Dilez a reas an Dey e c'halloud an devezh-se.\nEneberezh e savas e Kornôg ar vro (Abd al-Qadir) hag er Reter meuriadoù berber, reoù Kabilia dreist-holl, renet gant Lalla Fatma N'Soumer en em savas. E 1834 ha 1837 e krog ar c’hendivizoù etre Bro-C’hall hag Abd al-Qadir. E 1837 e voe sinet feur-emglev Tafna. Met e 1839 e tisklerias Abd al-Qadir ar brezel ouzh Bro-C'hall pa ne oa ket bet doujet feur-emglev Tafna gant Frañs hervezañ. Teñzor Abd al-Qadir hag ar smala a voe paket gant an arme gall e miz Mae 1843.\nE 1847, Abd al-Qadir a baouezas ar stourm hag a zilezas an armoù ken ez eas gwalarn Aljeria dindan ar galloud gall. Etre 1849 ha 1852 e kouezhas Kabilia vihan hag a miz Gouhere 1857 e tilezas ar brezel pobladoù ar C’habilia vras o vezañ m'eo bet harzet ha toullbac'het Lalla Fatma N’Soumer. Ur wech m'eo bet ledanaet aotrouniezh Bro-C’hall war an Norh a-bezh e oe diloc'het ar stourmerezh er menezioù hag er Su. Pa kouezas Laghouat ha Touggourt e Su Aljeria e 1852 e oa sujed Beni-M’zab e bro ar Mzab hag ar Souf hag an harzoù en em ledas neuze betek ar gouelerc’h.\nN’eo nemet goude reveulzi ar boblañsoù Kabil e echuas ar brezel da vat. Bilañs: ur milion marv, al lod vrasañ anezhe tud nann-soudard.\nDerou ar brezelAozañ\nPrientiñ an armoùAozañ\nE-pad 2 emgav, an 10 hag ar 24 a viz Here 1954 e Aljer, eo bet divizet gant bodadeg ar c’hwec’h penn peurechuadennoù diwar-benn brezel dizalc’hidigezh Aljeria.\nNav stourmer a zo e penn ar stourm, o prientiñ an emsavadeg : Mostefa Ben Boulaid, Mourad Didouche, Krim Belkacem, Rabah Bitat, Larbi Ben M’hidi, Mohamed Boudiaf, Hocine Ait Ahmed, Mohamed Khider, Ahmed Ben Bella.\nTabutet o deus diwar meur a dra :\nAnv an aozadur a vo krouet nebeut amzer war-lerc’h da erlerc’hiañ ar C’H/Comité Révolutionnaire pour l’unité et l’action. E-giz se eo bet krouet an FLN hag an ALN.\nDibab deiziad tarzhadenn ar brezel. An nozvezh etre ar sul hag al lun kentañ a viz Du 1954. Evit abegoù kaniezh milourel, un niver bras ag ofiserien hag a soudarded a zae e koñje, lidadenn ur gouel kristen ha dreist-holl evit sebezañ an enebourien.\nTresañ kartenn an dachennoù, dibab piv a reno aneze da vat ha peurechuiñ steuñv tagadenn nozvezh ar c’hentañ a viz Du.\nTachenn kentañ an Aoures : Mostefa Ben Boulaid\nEil tachenn-Norzh Konstantin : Mourad Didouche\nTrede dachenn-Kabilia : Krim Belkacem\nPevare tachenn-Ar C’hreiz : Rabah Bitat\nPempvet tachenn-Kornog Oran : Larbi Ben M’hidi\nDibab ger kuzh evit nozvezh ar c’hentañ a viz Du 1954 : Khaled hag Okba\nKroget an tabutoùAozañ\nAn dispac’h ‘n eus kroget gant 1200 moudjahidin (stourmer), 400 pezh armezel hag un nebeud bombezennoù artizanal. Taget ez eus bet da gentañ tier archerien, kazarnioù soudarded, mirlerc’hioù armoù, lec’hioù kaniezhel all hag ivez madoù trevadennerien zo. Bez ez eus bet tagadennoù un tammig pep lec’h er vro, en holl dachennoù. En dachenn 1 eo bet taget Batna, Arris, Khenchela ha Biskra. En eil tachenn, Koñstantin ha Smendou. Azazga, Tigzirt, Bordj Menaiel ha Draâ el Mizan evit an trede tachenn. En Dachenn 4 e oa Aljer, Boufarik hag El Bouleida taget hag er pempvet hini e oa Sidi Ali, Zahara ha Oran. En holl ez eus bet 30 tagadenn ouzh ar savadurioù gall en Aljeria a-bez e-pad an nozvezh-mañ. Bez eus bet ivez 10 European lazhet ha 23 gloazet, koust an distrujoù graet gant ar vroadelourion a zo bet 100 milion a lurioù gall. Kollet ‘n eus an FLN tud ‘vel Abdelmalek Ramdan, Grine Belkacem, Badji Mokhtar, Mourad Didouche…\nEmdroad ar brezelAozañ\nAn enep-emsavadeg c'hall goude tarzhadenn an dispac’hAozañ\nStanket straedoù ar gêrbenn: gitonoù o kanañ meuleudi d'ar jeneral gall Massu\nGant meur a zoare eo aet war-raok an enep-emsavadeg goude diskleriadenn ar 1añ a viz Du 1954 : en un doare milourel, armezhel, diplomatel, gant ar propaganda hag ar mediaoù. Buhan eo bet an enep-emsavadeg gall dreist-holl war an dachenn milourel ha gant ar mediaoù evit klask paouez an emsavadeg a-raok ma teufe da vezañ re drastus hag evit kontrolliñ poblañs Bro-C’hall o kuzhat ar wirionez war darvoudoù Aljeria. Daoust da se, emdroadur an darvoudoù en Aljeria en deus rediet ar bolitikourien ha pennoù bras an arme gall da lakaat da greskiñ niver ar soudarded ha da uhelaat ar gementad a ar’chant evit Aljeria. Neuze an arme gall a kas da benn oberatadennoù milourel war vor ha gant kirri-nij etre miz Kerzu 1954 ha miz Genver 1955 enep d’an emsaverien en Aures, Norzh Koñstantin ha Reter Aljeria. Lakaat a ra ivez e pleustr enkelc’hiadurioù ar boblañs ha krouiñ a reont zonennoù difenn.\nDiouzhtu goude tarzhadenn ar brezel dispac’hel en Aljeria, pennoù bras Bro-C'hall o deus kroget da herzel ur bochad stourmerien aljerian eus an MTLD (Mouvement pour le Triomphe des Libertés Démocratiques) hag ar CRUA dreist-holl. Ar 5 a viz Du 1954 o deus divizet divodañ an MTLD. En ur herzel ur bochad tud o doa ul liamm gant al luskad broadelour aljerian evit diskouez mat eo ar Stad c’hall diampart eneptañ. War an dachenn diplomatel, ar gouarnamant c’hall nen deus tamallet d’ar vroioù estren da vezañ sikouret al luskad aljerian en ho tagadennoù armet hag ober propaganda evitañ war an dachenn etrevroadel. Gant an diskleriadennoù-se graet dre ar mediaoù e veze tizhet bro Ejipt ha kreizennoù arabek.\n1añ a viz Du : Diskleriet e vo an FLN e-barzh diskleriadenn ar 1añ a viz Du 1954. Ar galvadenn-mañ graet e nozvezh an 31 a viz Here 1954 d’ar bobl aljerian hag embannet e mintinvezh ar 1añ a viz Du 1954 o tisplegañ mennad an dispac’h hag e feadra. Met ivez e palioù, da laret eo ar frankiz, an dizalc’hidigezh hag embann a rae ivez penn-kentañ mennadoù ar Stad aljerian. En diskleriadenn-se e tispleg an FLN an doareoù politikel rediet evit diskoulmañ ar stourm hep feulster. Displeg a ra ivez enno statud an Aljerianed, lakaet eo bet anezho da stourm gant an armoù evit dont a-benn d’o c’hoantoù broadelour. Dre vras, ez eo diskleriadenn ar c’hentañ a viz Du 1954 bonnreizh an Dispac’h aljerian.\n5 a viz Du: Ar gouarnamant gall a gas soudarded en Aljeria.\n24 a viz Du: François Mitterrand, kentañ ministr Bro-C'hall, a zisklêr e vo mouget an emsavadeg dre an nerzh.\nKerzu: Krouet eo an MNA (Mouvement nationaliste algérien) gant Messali Hadj. Izili an MTLD (Mouvement pour le triomphe des libertés démocratiques) a zo harzet.\n26 a viz Genver : Jacques Soustelle a zeu da vezañ gouarnour meur Aljeria.\n31 a viz Meurzh : An "Etat d'urgence" a zo disklêriet en Aures hag e Kabilia-Veur. Ar c'hontrollerezh a zo lakaet e pleustr.\nMiz Ebrel : Dirak emled an dispac’h ha liessadur an oberiadennoù milourel a-enep ar galloud trevadennel, ar gouarnamant c’hall a embann lezennoù milourel, politikel mallus evit parat ouzh an emsavadeg aljerian. E-touesk al lezennoù-se, an hini c'hrevusañ hag a zo bet kemeret eo an ETAT D’URGENCE embannet gant bro C’hall d'ar c’hentañ a viz Ebrel 1955.\nD'an 19 a viz Meurzh 1955 e oa bet savet ar raktres lezenn-se gant ministrerezh an Diabarzh a-raok bezañ peurwiriekaet gant ar parlamant. Kavet e veze ‘barzh :\nRediañ an dud da chom en o zi ha diwall strizh doc’h o fiñvadennoù.\nDiwall ar savadurioù hag al lec’hioù foran.\nGellout herzel, toull-bac’hañ ha forbanniñ an hiniennoù zo diskred warne.\nKrouidigezh lezioù-barn dibar evit erlec’hiañ al milourellezioù-barn milourel hag a c’hellfe reiñ barnoù peurglok.\nAl lezenn ETAT D’URGENCE a roe ivez d’ar galloudegezhioù milourel ha nann-milourel pep galloud da adlakaat ar vro er stad ma oa a-raok ar 1añ a viz Du 1954.\nKemer a ra perzh an FLN e kendalc'h an Trede Bed e Bandoeng (Indonezia).\n20 a viz Genver : Feulster e Tlemcen gant manifestadegoù zo.\n2 a viz C'hwevrer : Jacques Soustelle a zo erlec'hiet gant Robert Lacoste.\n6 a viz C'hwevrer: Guy Mollet, prezidant kuzul gouarnamant Bro-C'hall, a zo degemeret e Aljer gant manifestadegoù enebiezh Europeaned Aljerian. Disklêriañ a ra : "Dever Bro-C'hall a zo chom e Aljeria hag e chomo eno (la France doit rester en Algérie et elle y restera).\n9 a viz Meurzh : Manifestadegoù Aljerianed Pariz a-enep votadeg ar "galloudoù ispisial".\n11 a viz Meurzh : Votiñ a reer er Vodadeg vroadel da reiñ ar "galloudoù ispisial" da gouarnamant Guy Mollet.\n11 a viz Ebrel : Ar servij soudard a zo lakaet da 27 miz, 70 000 paotr graet ganto o servij e 1953 'zo galvet en dro.\n19 a viz Mae : An UGEMA (Union générale des étudiants musulmans d'Algérie) a c'halv d'an harz-labour, gervel a reont ivez ar studierien hag ar c'hefredourien da sikour an FLN hag an ALN.\n22 a viz Ebrel : Pierre Mendès France, ministr Stad, a-enep politikerezh Aljerian ar gouarnamant, a zilez e bost.\n18 a viz Mae : E Aljeria, 19 soudard c'hall, erruet abaoe ur sizhunvezh, a zo lazhet.\n5 a viz Gouhere : Harz-labour Aljerianed Bro-C'hall ha departamant Aljer.\n20 a viz Eost : Kendalc'h Soummam (Kabilia), gant an FLN, a dermen palioù ar brezel, divizioù an arsav-tan, kendivizoù evit ar peoc'h hag en em zisklêr a ra an FLN evel strollad nemetañ an Aljerianed.\nGwengolo : : 600 000 soudard c'hall e Aljeria.\n22 a viz Here : Distroet ez eus ur c'harr-nij eus Royal Air Maroc gant Bro-C'hall a-benn toull-bac'hañ Ben Bella, Aït Ahmed, Mohammed Boudiaf, Khider ha Lacheraf, pennoù bras an FLN. Un distro-gwall zo graet war Gallaoued e Meknes (Maroko), lazhet e vint.\n1añ a viz Du : Evit eil deiz-ha-bloaz an disklêriadenn ez eus un harz-labour meur en Algérois. Gwall-daolioù kentañ gant bombezennoù e Aljer gant an FLN.\n2-5 a viz Du : Bro-C'hall ha Breizh-Veur a dag Bro Ejipt: bombezadeg an aerborzhioù ha staliadur kanol Suez goude tagadenn Ejipt war Israel.\n15 a viz Du : An ABU a enskriv ar gudenn aljerian war urzh an deiz.\n1añ-14 a viz Kerzu : Ar jeneral Raoul Salan a zeu da vezañ pennkomandant en Aljeria.\n5 a viz Kerzu : Ar gouarnamant C'hall a zivod ar c'huzulioù departamant hag ar c'huzulioù ti-kêr en Aljeria.\n27 a viz Kerzu: Drouglazhet eo Amédée Froger, prezidant kevredigezh an aotrouien maered aljerian.\n7 a viz Genver : 10vet rann-arme harzlammerien ar jeneral Jacques Massu a zo karget da mirout ar peoc'h e Aljer. Kregiñ a ra emgann Aljer.\nGenver/C'hwevrer : Kreskiñ a ra en dro niver ar gwall-daoloù a-enep ar siviled hag ar soudarded e Aljer. Muioc'h 'vit 30 marv ha tro 100 tizhet gant ar gwall-daolioù se.\nFin miz C'hwevrer : Kalzik a izili an FLN a zo bac'het.\n26 a viz C'hwevrer : "L'Humanité" a embann lizher ur soudard c'hall hag a ziskul ar jahinerezh lakaet e pleustr gant an arme c'hall en Aljeria. Ur miz goude e tilezo ar jeneral Jacques de la Bollardière e bost evit enebiñ ouzh ar jahinerezh.\nMeurzh : Larbi Ben M'hidi, unan eus krouerion ar FLN, a zo drouglazhet gant harzlammerien ar c'horonal Bigeard goude bezañ bet jahinet.\n13 a viz Ebrel : Rebechiñ a reer da Djamila Bouhired bezañ bet lakaet ur vombezenn en ur c'hafe nepell ouzh Skol-Veur Aljer, arestet ha jahinet 'vo evit ma asantfe bezañ bet lakaet ar vombezenn. E alvokadez a c'halv ar meizerien c'hall: Simone de Beauvoir, Françoise Sagan hag all...\n28 a viz Mae : Lazhadeg siviled an douar Melouza gant an FLN: 301 den marv ha 14 tizhet.\n11 a viz Even : Arestet eo Maurice Audin, skoazellour skol ar skiantoù Aljer.\n29 a viz Du : Votet eo gant ar bodadenn vroadel al "loi-cadre" hag al lezenn dilennadegoù Aljerian.\nKerzu : Emgannioù gwadeg e reter ar "C'h/Constantinois". Drouglazhet eo Abane Ramdane, unan eus aozourien bennañ kendalc'h Soummam.\nUr soudard ag an ALN oc'h ober gant ur mortez dreist d'an harzoù etre Tunizia hag Aljeria. (1958)\nGenver/Mae : Emgann stankell reter bro Goñstantin.\n7 a viz Genver : Krogiñ a reer da dennañ maez an tireoul a Sahara.\n7 a viz c'hwevrer : Ur c'harr-nij brezel a zo distrujet gant mitrailhetennoù e Sakh.\n8 a viz C'hwevrer : Ur strollad sourdarded o bleniañ kirri-nij a ziviz, gant asant ar jeneral Salan, met hep hini ar gouarnamant c'hall, bombezadegañ Sakhiet-Sidi-Youssef e Tunizia: 70 marv en o zouez 21 skoliad.\n15 a viz Ebrel : Dilezadeg ar gouarnamant Félix Gaillard. Kaouad melestradurel e Frañs.\n26 a viz Ebrel : Manifestadeg e Aljer evit un Aljeria c'hall: 30 000 Aljerad a c'houlenn ur gouarnamant a salvidigezh publik goude kouezadenn ar gouarnamant Gaillard.\n9 a viz Mae : Manifestadegoù e Pariz hag e Aljer goude drouglazhadeg 3 prizoniad c'hall gant an FLN.\n13 a viz Mae : Renet eo ar gouarnamant hollek gant an Europeaned e Aljer. Ur c'homite a salvidigaezh publik a vez krouet, ar jeneral Massu a zo e prezidant, galvet 'vez ar jeneral Charles de Gaulle.\n14 a viz Mae: "Vive De Gaulle" a zisklêr Salan e Aljer. De Gaulle a zo prest da gemer war e chouk galloudoù ar republik.\n8 a viz Mae: Manifestadeg bras evit difenn ar Republik e Pariz, o vont eus plasenn ar "Vroad" betek plasenn ar republik.\n1añ a viz Even : Ar Vodadeg vroadel a zilenn De Gaulle gant 339 mouezh a-enep 224.\n4 a viz Even : Diskleriañ a ra De Gaulle "Je vous ai compris" da Europeaned Aljeria.\n19 a viz Gwengolo : Stummet eo gouarnamant da c'hortoz republik Aljeria (GC'hRA). Ferhat Ab-bas a zo kentañ prezidant ar GC'hRA.\n28 a viz Gwengolo: Ar c'honstitusion nevez a zo degemeret dre referendum (79% a-du e Frañs, 95% a-du e Aljeria). Ar 5vet republik a zo krouet ar 5 a viz Here.\n3 a viz Here : De Gaulle a ro da c'hoût, e Koñstantin, ur raktres diorroadur evit Aljeria hag a gemero 5 bloaz.\n23 a viz Here : Kinnig a ra De Gaulle ur "paix des braves" d'an FLN.\n19 a viz Kerzu :Ar jeneral Challe ha Paul Delouvrier a gemer plas ar jeneral Salan.\n21 a viz Kerzu : Dilennet eo De Gaulle prezidant ar Republik gall.\n30 a viz Genver : De Gaulle a c'houlenn en dro ar peoc'h e Aljeria.\n6 a viz C'hwevrer : Ar steuñv Challe a vez lakaet e pleustr a-benn lakaat ar peoc'h en Orania.\n18 a viz Ebrel: ar gazetenn "Le Monde" a embann skrid Michel Rocard, un enark yaouank sokialour, enni e kaver ur rentañ-kont diwar-benn ar c'hampoù-strollañ en Aljeria aozet gant an arme C'hall. Michel Debré, kentañ ministr d'ar poent-se, a flatr\nur c'habalerezh aozet gant ar gomunisted.\n5-12 a viz Gouhere : Operatadennoù "étincelles" en Hodna.\nDibenn miz Gouhere : Operatadennoù "Jumelles" e Kabilia Veur.\nPenn-kentañ miz Gwengolo: Operatadennoù "Pierres précieuses" e Kabilia-Vihan.\n16 a viz Gwengolo: De Gaulle a zisklêr ar gwir em dermeniñ evit an Aljerianed dre referandom.\n28 a viz Gwengolo: Nac'hañ a ra ar GC'hRA ar gwir em dermeniñ, goulenn a reont dizalc'hegezh Aljeria.\n10 a viz Du : Goulenn a ra De Gaulle an harz-tennañ.\n28 a viz Du : Ben Bella ha renerien zo, arestet e 1956, a zo dilennet gant an FLN evit bezañ degemennourien.\n19 a viz Genver : Erlerc'hiet eo ar jeneral Massu ha kaset en-dro e Frañs peogwir en doa burutellet politikerezh De Gaulle.\n24 a viz Genver : Kroget eo sizhunvezh ar stoc'hoù e Aljer: 22 den marv ha 150 gloaziet an devezh kentañ.\n13 a viz C'hwevrer : Tarzhadenn bombezenn atomek kentañ Bro-C'hall er Sahara.\n3/5 a viz Meurzh : Dav eo d'ar Stad C'hall bezañ trec'h ha kaout ar gwir da chom en Aljeria eme De Gaulle, komz a ra ivez eus un "Aljeria Aljerian liammet-kreñv gant Bro-C'hall".\n30 a viz Meurzh : Ar jeneral Challe a zo skarzhet.\n9 a viz Even : Kejañ a ra De Gaulle gant Si Salah en Elysée.\n25-29 a viz Even : Breutadegoù Melun gant dilennidi ar GC'hRA. C'hwitañ a ra ar c'hendivizoù pa well ar GPRA ez eo nemet un harz-tan a vez goulennet.\n5 a viz Gwengolo : Prezegenn De Gaulle: "L'Algérie algérienne est en route". E Pariz, prosez izili ar "réseau Jeanson" a sikoure an FLN. Kas a ra Jean-Paul Sartre ul lizher d'al lez-varn.\n6 a viz Gwengolo : Embannet 'vez ar "Manifeste des 121" war an disujidigezh.\nHere : Rañvioù Aljerianed e Pariz ha banlev Pariz.\n22 a viz Du: Krouet 'vez ur post nevez: ministr Stad an aferioù aljerian, roet e vo ar post da Louis Joxe.\n23 a viz Du :Mont a ra kuit Paul Delouvrier, erlec'hiet gant Jean Morin, hag a oa dileuriad-meur ar gouarnamant en Aljeria.\n9-12 a viz Kerzu: Beaj diwezhañ De Gaulle en Aljeria. Manifestadegoù feulz e Aljer, evit an FLN hag ar GC'hRA, hag evit dizalc'hegezh Aljeria.\n20 a viz Kerzu: Hervez aozadur ar broadoù unanet (ABU) en deus ar gwir Aljeria en em dermeniñ e unan.\n8 a viz Genver : Annezidi Bro-C'hall a zo galvet da votiñ dre referendum, 75% anezho a zo evit ma vefe ar bobl aljerian emren.\nFin miz Genver : An OAS (Organisation armée secrète) a zo krouet, strollañ a ra tud ha n'int ket a-du gant dizalc'hegezh Aljeria.\n20 a viz C'hwevrer: Kejañ a ra Georges Pompidou gant an FLN e bro Suis.\n21/22 a viz Ebrel : Taol-Stad c'hwitet e Aljer gant pevar jeneral: Challe, Jouhaud, Zeller ha Salan o doa klasket kemer ar galloud.\n26 a viz Ebrel: De Gaulle kemer an holl c'halloudoù hervez mennad 6 ar vonreizh.\n20a viz Mae-13 a viz Even: Breutadegoù kentañ Evian.\n14 a viz Gouhere: Niver gwall-daolioù graet gant an OAS a gresk.\n20 a viz Gouhere: Emvod etre Bro-C'hall hag an FLN e kastell Lugrin (Breutadegoù Lugrin).\n5 a viz Eost : Kentañ abadenn diaotre an OAS e Aljer. Salan a zo e-penn an OAS.\nMiz Eost/Gwengolo : Gwall-daolioù e-leizh gant an OAS hag an FLN.\n5 a viz Gwengolo: De Gaulle a ansav un Aljeria dizalc'h o labourat a-gevred gant Bro C'hall.\n6 a viz Here: Disklêriet 'vez ar c'hloc'had noz e Pariz ha tro-war-dro evit an Aljerianed, eus 8e30 noz betek 5e30 mintin. Ret eo d'an ostalerioù aljerian prennañ o zorioù da 7e noz.\n17 a viz Here : Manifestadegoù habask gant Aljerianed e-leizh e Pariz. Drastus eo ar bilañs : tud lazhet pe kaset da veuziñ, ur bern gloaziet ha tost 10000 den bac'het. Degadoù korfoù marv a vez adkavet er stêr Saena.\nDiskar-amzer: Gwall-daolioù e-leizh gant an OAS en Aljeria. Erru a ra soudarded enep-OAS en Aljeria, "barbouzes" o anv.\n19 a viz Kerzu: Ar CGT, ar CFDT, an UNEF, ar PSU hag PCF a aoz manifestadegoù e bro C'hall evit kendivizout gant Aljeria hag enebiñ ouzh an OAS, kiriek eus gwall-daolioù ha drouglazhadegoù ofiserien, komiserien ha barnerein.\nGenver : Gwall-daolioù adarre e Aljer hag e bro C'hall gant an OAS hag eneberien an OAS.\n8 a viz C'hwevrer : Manifestadeg, aozet gant sindikadoù ha strolladoù politikel, a-enep an OAS hag evit ar peoc'h en Aljeria. Bilañs 8 den marv ha muioc'h a 100 den gloaziet.\n7 a viz Meurzh : Kroget 'vez kendivizoù Evian.\n18 a viz Meurzh : Sinet 'vez Emglevioù Evian.\n19 a viz Meurzh : disklêriet 'vez an arsav-tan en Aljeria.\n23 a viz Meurzh : Emsav a seziz Bab-el-Oued.\n26 a viz Meurzh : E Aljer, tennet 'vez 'vez war europeaned o vanifestiñ a-enep emglevioù Evian: 46 den marv ha 200 den gloaziet.\n8 a viz Ebrel : Referendum, 90,7% eus ar c'hallaoued a asant emglevioù Evian.\n25 a viz Mae : Emvod ar CNRA (conseil national de la revolution algérienn) e Tripoli.\n1añ a viz Gouhere : Referendom evit emrenerezh Aljeria. An dizalc'hegezh a zo asantet gant 99,72% eus ar mouezhioù.\n3 a viz Gouhere :De Gaulle a anzav dizalc'hegezh Aljeria.\n5 a viz Gouhere : Disklêriet 'vez dizalc'hegezh broadel Aljeria.\nHarzlammerien c'hall o vont etrezek o biñsaskell (1958). A-wechoù e kasent prizonidi gante, hag a daolent e-kerzh ar veaj.\n27 500 soudard lazhet pe diank. Evit ar siviled 2788 lazhet ha 875 diank betek an arsav-tan. Dav menegiñ 2273 diank e-pad an arsav-tan (etre an 19 a viz Meurzh hag an 31 a viz Kerzu 1962, an hanter a zo marv.\nDiaes eo lavar, rak e cheñch an niveroù hervez ar mammenn. Charles de Gaulle en deus meneget 145 000 drougtizhet gant ar brezel e 1959 ha 200 000 e miz Du 1960. Kostez Aljerian eo bet kontet 150 000 drougtizhet gant ar brezel. Hervez Guy Pervillé e vefe 400 000 den marv, gant niveridigezh ar boblañs etre 1954 ha 1966. An Harkied drouglazhet a vefe etre 30 000 ha 10 000 den. Dav eo menegiñ ivez an dud lazhet e harzoù Maroko ha Tunizia gant feulsterien an OAS hag an FLN pe gant ar polis hag ivez menegiñ an dud kaset d’ar marv.\nAr 5 a viz Here 1999 e asant ar parlamant c’hall an dañvez-lezenn diwar-benn "l’état de guerre en Algérie" er bloavezhioù 50. Hervez ar Stad c’hall e oa brezel Aljeria un darvoud nemetken betek-hen.\nAn 20 a viz Eost 2006, evit deiz-ha-bloaz kendalc’h ar Soummam, en deus disklêriet Abdelaziz Bouteflika, prezidant Aljeria: « Notre guerre de libération nationale a été menée par des hommes et des femmes que l'élan libérateur portait le plus souvent à un haut niveau d'élévation morale, mais elle comporte des zones d'ombre à l'instar de tous les processus de transformation violente et rapide des sociétés humaines ». Ar wezh kentañ e ansav ar Stad Aljerian fedou bet kuzhet beteken gant an Istor ofisiel.\nKOSTIOU Jeremi, Aljeria, o ugent vloaz. Buhez ar soudarded yaouank oc'h ober o c'hoñje... hag un tamm ouzhpenn, e Le Peuple Breton/Pobl Vreizh, miz Du 2012, niv. 586, p.18.\nAdtapet diwar « https://br.wikipedia.org/w/index.php?title=Brezel_Aljeria&oldid=1985021 »\nKemm diwezhañ d'an 6 Ebr 2022 da 17:59\nKemmoù diwezhañ degaset d'ar bajenn-mañ d'an 6 Ebr 2022, da 17:59.


E 1967 e-pad filmadenn ar film Les Cracks e kouezhas. Mont a reas da welet ar medisin ha kavet e voe e oa klañv gant kleñved Kahler, ur c'hrign-bev eus ar gwad. . En desped da vezañ klañv marvus ha da gaout kimioterapiezh e kendalc'has gant e labour aktour ha kaner. Mervel a reas d'an 23 a viz Gwengolo 1970 .\nAdtapet diwar « https://br.wikipedia.org/w/index.php?title=Bourvil&oldid=1843373 »\nDernière modification le 12 Eos 2019, à 06:56


body - Wikeriadur\nEus ar ger saoznek bodysuit.\nbody /ˈboː.di/ gourel (liester bodyoù)\nDilhad-dindan ar merc'hed, tost ouzh ar c'horf, hag a bak ar c'horf-bras a-bezh en un tamm (evel ur sae-kouronkañ).\nalamaneg : Bodysuit (de) , Body (de)\ngalleg : body (fr)\nkatalaneg : bodi (ca)\nitalianeg : body (it)\nnorvegeg : body (no)\nsaozneg : bodysuit (en)\nsvedeg : body (sv)\n : Ofis ar brezhoneg (Lennet d'an 2 a viz Eost 2011)\nSellet e vez ouzh ar bajenn pe ar gevrenn-mañ evel un divraz da glokaat e galleg. Mar gouezit tra pe dra diwar-benn danvez ar pennad e c'hellit lakaat ho kouiziegezh da dalvezout dre gemmañ ar bajenn-mañ diouzhtu goude klikañ war al liamm « kemmañ ».\nbody /bɔ.di/ gourel (liester bodys)\n(dilhad babig) Mailhurenn.\n(dilhad plac'h) Body.\nAdtapet diwar « https://br.wiktionary.org/w/index.php?title=body&oldid=218288 »\nWikeriadur:Divrazoù e galleg\nWikeriadur:Etimologiezhioù a vank e galleg\nDilhad e brezhoneg\nDilhad e galleg\nKemmoù diwezhañ degaset d'ar bajenn-mañ d'an 17 Mae 2016, da 20:07.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/47 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/47\nSANT VAZE, XIX.\nket evit receo ar gomz-ze, n’ez euz nemed ar re da bere ez eo bet roet ar galloud a gement-se. (12) Rag bez’ ez euz eunuked, hag a zo eunuked azaleg kov ho mam ; re all pere a zo bet great eunuked gant an dud ; ha bez’ ez euz re all pere a zo en em c’hreat eunuked ho-unan abalamour da rouantelez an envou. Piou-benag a hell compren an dra-man, ra zeui d’her c’hompren.\n(13) Neuze e oe digasset dezhan bugaligou, evit ma lakaje he zaouarn varnezhe, ha ma pedje ; mes an diskibien a reprene anezhe. (14) Mes Jesus a lavaraz ; Lezit ar vugaligou, ha na zifennit ket outhe dond d^am c’havout ; rag rouantelez an envou a zo d’ar re a zo henvel outhe. (15) Ha goude beza astennet he zaouarn varnezhe, ez eaz kuit ac’hane.\n(16) Ha setu ma teuaz unan hag a lavaraz dezhan : Mestr mad, petra a dlean-me da ober a vad evit kaoud ar vuez eternel ? (17) Hen a respontaz : Perag am galvez-te mad ? N’ez euz hini mad e-bed, nemed Doue hep-ken. Hogen mar fell d’id mond er vuez, mir ar gourc’hemenou. Pe re ? emezhan. Jesus a respontaz dezhan : (18) Na lazi ket ; na ri ket a avoultriach ; na laeri ket ; na liviri ket a desteni faoz ; henor da dad ha da vam ; (19) ha karoud a ri da nessa evel-d’oud da-unan. An den yaouank a lavaraz dezhan : (20) Miret em euz an holl draou-ze adaleg va yaouankiz : petra a vank d’in-me c’hoas ? (21) Jesus a lavaraz dezhan. Mar fell d’id beza parfet, kea, gwerz ar pez ec’h euz, ha ro-hen d’ar beorien ; hag e pezo eun tenzor en env ; neuze, deuz hag heul ac’hanoun. (22) Mes, pa glevaz an den yaouank ar gomz-se, ez eaz kuit gwall-drist, rag madou braz hen doa.\n(23) Neuze Jesus a lavaraz d’he ziskibien : E gwirionez hen lavaran deoc’h, dies eo da eun den pinvidic antren e rouantelez an envou. (24) Ha me a lavar deoc’h c’hoas : Ezetoc’h eo da eur c’hanval tremen dre graouen eun nadoz, eged n’ed eo da eun den pinvidic antren e rouantelez Doue. (25) He ziskibien, o veza klevet kement-se, a oe souezet braz, hag e lavarent : Piou eta a hell beza salvet ? (26) Ha Jesus, o sellet outhe, a lavaraz dezhe : Evit an dud, an dra-ze a zo impossubl : mes evit Doue, pep tra a zo possubl.\n(27) Neuze Per, o komz outhan, a lavaraz : Setu, ni hon euz dilezet pep tra, hag hon euz da heuliet ; petra ’ta a erruo evidomp-ni ? (28) Ha Jesus a la-\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/47&oldid=125604 »


Pajenn:Luzel - Koadalan.djvu/13 - Wikimammenn\nPajenn:Luzel - Koadalan.djvu/13\nec′h a-kuit, o toui-Doué. Na lâr netra wit-sé d′he niz. Met vel ma oa deut da vea trist ha morc′heduz, heman a lâras d′ehan un dé :\nBâlé a ra dre ar c′hoad, ha na wel na den na loen. Digwezoud a ra ann noz, hag a kousk, harp he benn ouz ur roc′hell-vraz goloët a spoen. Pa deu\nAdtapet diwar « https://br.wikisource.org/w/index.php?title=Pajenn:Luzel_-_Koadalan.djvu/13&oldid=133351 »


Pajenn:Le Gonidec - Bibl Santel pe Levr ar Skritur Sakr, eil levr.djvu/468 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/468\nlen-zé enn hô énep : Hôgen aoun hô doa râg ar bobl.\n20. Hag ô lakaad évez out-han̄, é kaschon̄d d’ézhan̄ tûd péré a aozaz spiou d’ézhan̄, a géméraz doaré tûd gwirion, évid hé géméroud enn hé gomsiou, évid hé lakaat goudé étré daouarn ar penn-kéar, ha mérer ar vrô.\n21. Hag é réjon̄d eur goulenn d’ézhan̄, ô lavarout : Mestr, gouzoud a réomp pénaoz é komzez hag é teskez gan̄t gwirionez, ha pénaoz n’éc’h eûz azaouez é-béd évid dén, hôgen é teskez hen̄d Doué er wirionez :\n22. Ha réd eo d’é-omp rei ar gwîr da Zézar, pé n’eo két réd ?\n23. Hôgen Jézuz péhini a wélé hô zouellérez, a lavaraz d’ézho : Pérâg é temptit-hu ac’hanoun ?\n24. Diskouézid d’in eunn diner. Eûz a biou en deûz ann hévélédigez hag ar skrid ? Hag hî a respoun̄taz hag a lavaraz d’ézhan̄ : Eûz a Zézar.\n25. Hag hén̄ a lavaraz d’ézhô : Distaolid da Zézar ar péz a zô da Zézar, ha da Zoué ar péz a zô da Zoué.\n26. Ha na helljon̄t két tamalloud hé lavar dirâg ar bobl : hag ô véza souézet-brâz oc’h hé glevout, é tavchon̄t.\n27. Neûzé hiniennou eûz ar Saduséed péré a nac’h é savché ann dûd a varô da véô, a zeûaz d’hé gavout, hag a réaz eur goulenn out-han̄,\n28. O lavarout : Mestr, Moizez en deûz skrived d’é-omp, pénaoz mar marv eunn dén, ha ma na lez kéd a vugalé, é tlé dimézi hé vreûr da c’hrég hé-man̄, évit ma tigasô hâd d’hé vreûr.\n29. Hôgen seiz breûr a ioa : hag ar c’hen̄ta a géméraz eur c’hrég, hag a varvaz héb bugalé.\n30. Ann eil a zimézaz gan̄t-hi, hag a varvaz héb bugalé.\n31. Ann trédé a zimézaz gan̄t-hi, hag ar ré goudé, hag ar seiz holl a varvaz hép lézel hâd.\n32. Enn-divez-holl ar c’hrég a varvaz ivé.\n33. Pa zavô éta ann dûd eûz a varô da véô, eûz a péhini eûz ar ré-man̄ é vêzô-hi grég ? Râg hô seiz in̄t bét dimézet d’ézhi.\n34. Ha Jézuz a lavaraz d’ézhô : Bugalé ar béd-man̄ a gémer gragez, hag ar gragez a gémer goazed :\n35. Hôgen ar ré a vézô kavet dellézeg eûz ar béd all, pa zeûi ann dazorc’hidigez, n’hô dévézô kéd a c’hragez, nag ar gragez a oazed.\n36. Râk na bellin̄t mui mervel : hén̄vel é vézin̄d ouc’h ann Élez, hag ô véza mipien ann dazorc’hidigez, é vézin̄t mipien da Zoué.\n37. Hôgen é-kén̄ver dazorc’hidigez ar ré varô, Moizez hen diskouéz hé-unan er vôden, pa c’halv ann Aotrou Doué Abraham, ha Doué Izaak, ha Doué Jakob.\n38. Râk Doué, né kéd Doué ar ré varô, hôgen Doué ar ré véô : râg ann holl a zô béô dira-z-han̄.\n39. Hôgen hiniennou eûz ar Skribeb a respoun̄taz hag a lavaraz d’ézhan̄ : Mestr, lavaret mâd éc’h eûz.\n40. Ma na grédchon̄t mui ôber goulenn é-béd out-han̄.\n41. Hôgen Jézuz a lavaraz d’ézhô : Pérâg é lévéreur pénaoz eo ar C’hrist mâb da Zavid ?\n42. Pa eo gwîr pénaoz David hé-unan a lavar é levr ar Salmou : Ann Aotrou en deûz lavared d’ann Aotrou : Azez war va dourn déou,\n43. Bété ma likiinn da énébourien da skabel d’az treid.\n44. Mar galv éta David hé-unan anézhan̄ hé Aotrou, pénaoz ef-hén̄ hé vâb ?\n45. Neûzé é-pâd ma sélaoué ann holl bobl, é lavaraz d’hé ziskibled :\n46. Diwallid ouc’h ar Skribed, péré a fell d’ézhô kerzout gan̄t saéou lôstek ; a gâr kaout stouou er marc’hallec’h, béza azézed er c’hadoriou ken̄ta er sinagogou, ha béza gourvézed war ar gwéléou ken̄ta er banvésiou.\n47. Péré a zisman̄tr tiez ann in̄tan̄vézed, war zigarez ma réon̄t pédennou hîr. Ar ré-zé hô dévézô eur varnédigez wasoc’h.\n1. Eur wéach Jézuz a zellé ouc’h\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/468&oldid=155041 »\nKemmoù diwezhañ degaset d'ar bajenn-mañ d'an 15 Du 2019, da 17:57.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/335 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/335\nI. CORINTIED, VIII.\nman a dremen. (32) Hogen me a garfe e vec’h disourci. An hini n’eo ket dimezet, hen deuz preder evit ar pez a zell ouz an Aotrou, evit plijoud d’an Aotrou. (33) Mes an hini a zo dimezet, a zo troet gant traou ar bed-man, evit plijoud d’he vreg. (34) An differans-man a zo etre eur vreg hag eur verc’hez, ar vaouez n’eo ket dimezet a zo occupet ouz ar pez a zell an Aotrou, evit beza santel a gorf hag a spered ; mes an hini a zo dimezet, a zo troet gant traou ar bed-man, evit plijoud d’he goaz.\n(35) Hogen, evit ho mad e lavaran kement-man, ha n’e ket evit stigna pechou deoc’h, mes evit ho tougen d’ar pez a zo deread, ha d’ar pez ho talc’ho stard en Aotrou, hep beza distroet gant tra e-bed.\n(36) Koulskoude mar d’euz unan-benag hag a zonj dezhan e vez eun dishenor evit he verc’h tremen he yaouankiz dizimez, hag e vez red he dimezi, grai evel a garo, n’euz pec’hed e-bed evithan ; ra zimezo ar merc’hed. (37) Mes an hini a choum ferm en he galon, heb beza forset gant netra, mes er c’hontrol a zo mestr da ober he volontez he-unan, hag hen deuz decidet en he galon miret he verc’h, a ra mad. (38) Evel-se ’ta, an hini a ro he verc’h da zimezi, a ra mad ; mes an hini n’her ro ket da zimezi, a ra gwelloc’h.\n(39) Ar vreg a zo unanet dre al lezen gant he goaz keit ha ma vez he-man en buez ; mes mar deu he goaz da vervel, ez eo libr da zimezi a-nevez d’an hini a garo ; ra zimezo da vihana hervez bolontez an Aotrou. (40) Koulskoude, hervez va zantimant-me, ez eo eürussoc’h, mar choum evel ma ema. Hogen, me a gred ema ive Spered Doue ganen.\nEVIT ar pez a zell an traou bet offret d’an idolou, ec’h ouzomp penaos hon euz holl an anaoudegez a gement-se. Hogen an anaoudegez a laka an dud d’en em c’houeza, mes ar garantez a edifi. (2) Ha mar d’euz unan-benag hag a sonj dezhan e oar eun dra-benag, ne oar c’hoas netra evel ma tleer gouzout. (3) Mes mar d’euz unan-benag hag a gar Doue, hennes a anavez Doue. (4) Dre-ze eta, var ar pez a zell dibri traou bet offret d’an idolou, ec’h ouzomp penaos eun idol n’eo netra er bed, ha penaos n’ez euz nemed eun Doue hep-ken. (5) Rag,\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/335&oldid=125455 »


Pluenn da skrivañ - Wikipedia\nUr pennad pluenn zo ivez.\nPluenn hag ur barchenn.\nUr bluenn a zo ur benveg da skrivañ pe da dresañ. Implijet e veze da skrivañ war ar paper gant skolidi an XXvet kantved, betek deroù ar bloavezhioù 1960. Stumm ur pigos evn a veze d'ar bluenn, ha staget e veze e penn un doug-pluenn koad. Soubet e veze ar bluenn en ur pod-liv, chom a rae un dakenn liv enni ma c'halled skrivañ pe tresañ ganti.\nA-raok ar bluenn dir e veze implijet pluennoù evned, gwazi dreist-holl.\nPluennoù gwazi[kemmañ | kemmañ ar vammenn]\nPenaos begañ ur bluenn gwaz, hervez Encyclopédie Denis Diderot.\nGant pluennoù evned, hag a gemeras lec'h ar c'halame e broioù ar c'hornôg etre ar VIvet kantved hag an IXvet kantved e c'halled skrivañ moanoc'h war ar parch.\nGant pep gwaz e vez war-dro pemp pluenn vras war pep askell. Met un druzoni a zo war ar pluñv hag a vir ouzh al liv da begañ oute: evit dizruzañ anezhe e ranked o lakaat el ludu tomm, pe en traezh tomm. Neuze e vezent skrabet ha laosket da gozhañ e-pad ur bloaz.\nGoude e vezent beget a-raok implij, gant ur beger-pluennoù, evel ma weler en Encyclopédie Diderot.\nBetek kreiz an XIXvet kantved e veze gwerzhet kalz a bluñv gwazi en Europa. Dont a raent eus Pologn, Pomerania ha Lituania. En 1830 e tegouezhe e Bro-Saoz pevar milion warn-ugent a bluennoù da skrivañ, hanter-kant milion en Alamagn ; gant Bank Bro-Saoz e-unan ez ae un milion hanter a bluennoù bep bloaz.\nBeg pluenn dir.\nBegoù pluennoù metal a bep seurt.\nAdtapet diwar « https://br.wikipedia.org/w/index.php?title=Pluenn_da_skrivañ&oldid=1881124 »\nKemmoù diwezhañ degaset d'ar bajenn-mañ d'an 13 Gou 2020, da 17:53.


Pajenn:Le Gonidec - Bibl Santel pe Levr ar Skritur Sakr, eil levr.djvu/248 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/248\n18. Pérâg é klemm al loéned, pérâg é vlej ar chatal ? O véza n’eûz két a beûrvan évit-hô : ann tropellou dén̄ved a varvô ivé.\n19. Étrézég enn-od, Aotrou, é c’harminn : râg ann tân en deûz loun̄ket holl draou kaer ann distrô, ar flamm en deûz dévet holl wéz ar parkou.\n20. Léoned ar parkou a zell ivé ouz-id, ével eunn douar a c’houlenn glaô : ô véza ma eo bét dizéc’het ann aiénennou dour, ha ma en deûz loun̄ket ann tân holl draou kaer ann distrô.\nAr profed a erbéd ar Iuzevien da zistrei ouc’h Doué.\nl. Sonit gan̄d ar c’horn-boud é Sion, ha iouc’hit war va ménez san̄tel : ra grénô holl dûd ar vrô ; râk deiz ann Aotrou a zeû, râk tôst eo.\n2. Deiz a amc’houlou hag a dévalien, deiz koabrek hag arneuz : ével ma en em skiñ goulou-deiz war ar mésioû, ével-sé é teûi eur bobl brâz ha kré : n’eûz bét hini hén̄vel out-han̄ adaleg ar penn-ken̄ta, ha na vézô hini é bloavésiou ar c’han̄tvédou.\n3. Enn hé raok eunn tân loun̄kuz, ha war hé lerc’h eur flamm dévuz : enn hé raok ann douar ével eul liors dudiuz, ha war hé lerc’h eunn distrô dihen̄t : ha dén na dec’hô diout-han̄.\n4. Ével kézek é vézô hô doaré : hag ével marc’héien é rédin̄t.\n5. Ével trouz ar c’hirri war lein ar ménésiou é lammin̄t ; ével trouz eur flamm dân a loun̄k ar c’hôlô, ével eur bobl kré aozet d’ann emgann.\n6. Dira-z-han̄ é krénô ar boblou : ann holl zremmou a zeûi da véza môrlivet.\n7. Ével tûd kré é rédin̄t : ével brézélidi é piñin̄t war ar muriou : pep-hini a gerzô enn hé hen̄t, hag hini na zistrôi eûz hé raven̄t.\n8. Ann eil na voun̄tô két égilé ; pép-hini a gerzô enn hé ren̄k : dré ar pénestrou é kouézin̄t, héb hô diskara.\n9. Er géar éz ain̄t, war ar vur é rédin̄t, war ann tiez é piñin̄t, dré ar prénestrou éz ain̄t ébarz ével laéroun.\n10. Dira-z-hô é krénô ann douar, é vézô kéflusket ann én̄vou : ann héol hag al loar a dévalai, hag ar stéred a zinac’hô hô goulou.\n11. Hag ann Aotrou en deûz rôet da glévout hé vouéz é raok hé armé ; rak nivéruz-brâz eo hé gampou ; râk kré ha gallouduz eo hé c’hér : ô véza ma eo brâz deiz ann Aotrou, ma eo doujuz-meûrbéd : ha piou a hello harza out-han̄ ?\n12. Hôgen bréma, émé ann Aotrou, distrôit étrézég enn-oun a greiz hô kaloun, er iûn, enn daérou, hag er c’hlemvan.\n13. Rôgit hô kalounou, ha nann hô tiḻad, ha distrôit étrézég ann Aotrou hô Toué : râg habask ha trugarézuz eo, sioul ha truézuz-brâz, ha dougét d’ar c’heûz eûz ann drouk.\n14. Piou a oar hag hen na zistrôi két, hag hen na lakai két enn an̄kounac’h, hag hen na lézô két hé vennoz war hé lerc’h, ma rôot sakrifiz ha braoued-kennig d’ann Aotrou hô Toué ?\n15. Sonit gan̄d ar c’horn-boud é Sion ; grîd eur iun san̄tel, galvit ar strollad.\n16. Strollit ar bobl ; glanit at strollad ; grounnit ann hénaoured ; strollit ar vugalé, hag ar re a zô oud ar vronn : ra zeûi ar pried er-méaz eue hé wélé, hag ar bried er-méaz eûz hé gwélé-eûreûd.\n17. Ra wélô ar véleien, ministred ann Aotrou, étré ar porc’hed hag ann aoter, ha ra livirin̄t : Espern, Aotrou, espern da bobl, ha na rô két da zigwéz d’ar vézégez, évit ma vézô aotrouniet gan̄d ar brôadou ; ha ma vé lavaret dré-zé é-touez ar brôadou : Péléac’h éma hô Doué ?\n18. Eunn oaz brâz en deûz bét ann Aotrou évid hé zouar, hag en deûz espernet hé bobl :\n19. Hag ann Aotrou a gomzas oud hé bobl, hag a 1avaraz d’ézhan̄ : Chétu mé a gasô d’é-hoc’h éd, ha gwîn, hag éôl, hag hô pézô hô kwalc’h anézhô : ha n’hô rôinn mui da vézégez é-touez ar brôadou.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/248&oldid=163765 »\nKemmoù diwezhañ degaset d'ar bajenn-mañ d'an 24 Eos 2020, da 18:46.


Gers (departamant) - Wikipedia\n(Adkaset eus Gers (departamant ))\n190 276 ann. (2013)\n43° 43′ 57″ Norzh\n0° 36′ 12″ Reter / 43.7325, 0.60333\nGers (galleg, distaget [ʒɛʁs] pe [ʒɛːʁ]; hag okitaneg) a zo un departamant gall, eus Okitania, e mervent Bro-C'hall, er rannvro Okitania, treuzet gant ar stêr Gers, adstêr d'ar Garona, ha dezhañ an niverenn 32 hervez urzh an departamantoù gall. Auch eo ar pennlec'h anezhañ.\n2 Arondisamantoù ar Gers\nSetu penaos e voe savet an departamant\nKrouet e voe an departamant e-pad an Dispac'h gall, d'ar 4 a viz Meurzh 1790, hag anvet e voe neuze "Armagnac" e koun ur broviñs kozh eus Gwaskogn.\nE 1808 e voe adanvet "Gers", diwar anv unan eus adstêrioù ar Garona, hervez ar boaz gall da envel an departamantoù hervez ar stêrioù.\nArondisamantoù ar Gers[kemmañ | kemmañ ar vammenn]\nTri arondisamant zo en departamant:\nLec'hienn Kuzul departamant ar Gers\nLec'hienn ar stad c'hall er Gers\nLec'hienn Kengor-departamant an touristerezh hag an dudi er Gers\nAdtapet diwar « https://br.wikipedia.org/w/index.php?title=Gers_(departamant)&oldid=1721916 »\nKemmoù diwezhañ degaset d'ar bajenn-mañ d'an 7 Her 2016, da 11:34.


Hartlepool zo ur gêr hag ur porzh e biz Bro-Saoz, e kontelezh Durham, war lez Mor an Hanternoz, 415 km eus Londrez, 12 km en hanternoz da Middlesbrough ha 27 km er c'hreisteiz da Sunderland. Emañ dindan kuzul ar Borough of Hartlepool, a-gevret gant kêriadennoù amezek evel Seaton Carew, Greatham hag Elwick.\nHartlepool e kontelezh Durham, e Bro-Saoz.\nSavet e voe Hartlepool er VIIvet kantved en-dro da abati Hartlepool. Ur porzh e voe er Grennamzer. Dre an hent-houarn e voe liammet ouzh ar glaouegi e 1835. Kreskiñ a reas ar sevel listri, hag e Kerzu 1914 e teuas morlu Alamagn da vombezañ ar porzh ma voe lazhet 117 den.\nGoude bezañ bet distrig eus kontelezh Cleveland e teuas e 1996 Hartlepool da vezañ Amaezerezh unvan e diabarzh kontelezh lidel Durham .\nMogerioù kêr, eus ar XIVvet kantved\n↑ Load kefridiel Amaezerezh unvan Hartlepool\nAdtapet diwar « https://br.wikipedia.org/w/index.php?title=Hartlepool&oldid=1853430 »


Logos Library | ar pezh a zo hegasus a-fed ar garantez eo ez eo torfed na c'haller ket e gas da benn hep skoazell ur c'hendorfedour\nOfis Ar Brezhoneg - Les 90 Termes Bancaires En Langue Bretonne\nraktres EURO BREMAÑ.\n2 - Petra zo bet graet gant NHU ?\nPrantad kentañ ar raktres a oa gouzout hag e savfe diaesterioù teknikel diwarnañ. Gant ar pezh a ouzomp ne sav kudenn deknikel ebet pa vez lakaet ur yezh ouzhpenn war ar bilhedaouerioù, e-keñver argant pe e-keñver an dud ...\nGuillevic Myriam - Kanennou War Follennou-distag E Bro-gwened\ne vez skrivet nemet ar ger "FIN" evit echu ar ganenn.\nB. AR GANENN Pep kanenn a grog gant un titl (1) a gont ar pezh a vo kavet en destenn (2). Ar yezh (3) implijet evit ar ganenn, an doare-skrivan (4) hag an ton dibabet eviti (5) a ...\nda benn. N'eus liamm stadegel ebet, gwelet a reer avat un elfennig bennak gant an dud a vez gante soñjoù broadelour taer. Koulskoude, ar pezh a zo liammet gant ar ouennelouriezh, n'eo ket alead ar vrezhonelezh, hogen un alead kevredigezhel : seul goshoc'h an den, seul dechetoc'h ...\nzeue din e tigorfe he c'halon da n'eus forzh piv. N'eus forzh peseurt paotr a vefe aet daveti, ha setu dres ar pezh a c'hoarveze peurliesañ. Ne c'hellan ket derc'hel soñj eus o anvioù holl, nag eus o dremmoù zoken. Ur plac'h koant ...


Imbourc’h | EMGLEV AN TIEGEZHIOÙ\nDielloù ar rann : Imbourc’h\nKatekiz an Iliz katolik – Diverradur : ERRATA en linenn\nEmbannet da Eost 9, 2015 gant emglev\nErrata Diverradur Katekiz an !iliz katolik\nCrowfunding evit BD Santez Tereza vihan\nEmbannet da Mae 7, 2015 gant emglev\nEmañ ar C’hatekiz dindan ar Wask\nEmbannet da Here 11, 2014 gant emglev\nDiverradur katekiz an iliz katolik\nAbaoe 1943 ne oa ket bet embannet a levr katekiz e brezhoneg. Moullañ a reomp an hini erbedet gant Roma gant Yann-Baol II e 2002 : un diverrañ eus al levr tev “Katekiz an Iliz katolik”.\nAl levr-mañ a 254 pajennad, a zo skrivet en ur brezhoneg klasel-tre gant Job Lec’hvien, beleg. Etre ar pennadoù eo bet fellet d’an aozourion kinnig ha displegañ ikonennoù.\nUn akt a feiz e dazont ar feiz e-touez ar vrezhonegerion eo an oberenn-mañ, hag ur benveg mat evit donaat e anaoudegezh eus ar feiz en amzer-vremañ.\nKas 22 euro franko da Imbourc’h c/o EAT, Kergreven, 29800 Trelevenez. E Festival al levrioù Karaez e vo kavet e gwerzh e stalig Imbourc’h : 20 euro hep ar mizoù-kas.\nDeizlevrioù Youenn Olier (roll ha meneger)\nEmbannet da Du 5, 2012 gant emglev\nDeizlevrioù Youenn Olier (roll)\nMeneger an anvioù-tud evit pep levrenn eus deizlevr Y Olier (146 pajennad)\nRenabl Imbourc’h betek 2005\nEmbannet da Here 21, 2012 gant emglev\nSetu amañ ul labour gortozet pell a zo gant an dud a fell dezho adkavout pennadoù ‘zo hag oberennoù ‘zo e-barzh ar gelaouenn ez eus bet enni ouzhpenn 400 levrenn.\nRenabl-imbourc’h betek 2005.odt\nAr fichennaoueg hir-mañ a zo talvoudus bras da adkavout pennadoù hag oberennoù strewet e niverennoù ha stagadennoù pe levrennoù hep niverenn embannadurioù Imbourc’h betek 2005 : war word pe writer libre-office, klikañ war “embann” ha “kavout”, ha lakaat ur ger bennak. Kelc’houiziek eo Imbourc’h : tri metrad bennak a levrennoù ez eus en holl : ur vengleuz hep he far ! Implij an nozelennoù Ctrl+F\nMeneger Deizlevr Youenn Olier etre 1945 ha 1966\nEmbannet da Here 10, 2012 gant emglev\nGant an diell-mañ e c’heller adkavout an dud ma ra Youenn Olier anv anezho en e zeizlevr etre 1945 ha 1966 (klikañ war ’embann’ ha ‘kavout” ur wech digoret ar restr.


Manifest evit al Liesseurted Vevsevenadurel – Biocultural Diversity Manifesto\nManifest evit al Liesseurted Vevsevenadurel\nHervez danevell ar Broadoù Unanet diwar-benn ar vevliesseurted ez ay ur million a spesadoù da get diwar an douar e-pad ar bloavezhioù o tont. E-keit-se hag evel ma vez embannet gant an UNESCO ez eus bet diskouezet ken splann all penaos an dispennadurioù graet ouzh ar vevliesseurted a vez ivez o wallgas end-eeun liesseurted ar sevenadurioù hag ar yezhoù. Hiriv an deiz, ur yezh diwar teir dre ar bed ne chom ken met ur mil bennak a dud evit he c’homz hag al lodenn vrasañ eus ar yezhoù-se, war a soñjer, a yay da goll e-pad ar c’hantved o tont. Maget e vez ar sevenadurioù gant al liammoù dibar a zo etre an dud hag ar bed en-dro dezho, pezh a brodu talvoudoù, gouiziegezhioù ha pleustroù a bep seurt, liammet ouzh ar vevliesseurted (da gompren ledan, evel ar jenoù, ar spesadoù hag an ekosistemoù). E-keit-se c’hoazh e vez klevet mui-ouzh-mui a vouezhioù evit mirout ar vevliesseurted, gant gerioù a zo evel jenoù sokial ar sevenadur.\nGant ar manifest-mañ e embannomp ez eo liammet ha kevreet don ar vevliesseurted ha liesseurted ar sevenadurioù. Hogen, evel m’ez eus bet diskouezet gant klaskerezhioù skiantel a-nevez, emañ ar liesseuted vevsevenadurel war un digresk a-herr dre ar bed a-bezh. Daoust d’al lezennoù ha strategiezhioù bet degemeret gant broioù so evit difenn ar vevliesseurted evel m’emañ, ni, a sin amañ, ne gredomp ket ez eo a-walc’h. Diskleriañ a reomp ivez eo mallus-ruz ober traoù evit paraat ouzh ar c’holl a yezhoù hag a sevenadurioù a welomp oc’h erruout war-un-dro.\nAr manifest-mañ a zo evit klask diskouez an hentoù ma produomp al liammoù-se ganto, koulz hag evit diorren doareoù pozitivel d’ober hon lod evit mirout komplekselezh an endroioù hag ar c’hevredigezhioù a zo en-dro deomp. Evel-mañ e vo padus hor bed en amzer da zont, ur bed a vo meur a ved ennañ o ren pep unan e vuhez. Evit kement-mañ e fell deomp diskouez al liammoù sistemikel a zo etre al liveoù a-vras hag a-vunud lec’h e vez gwelet ar c’holl el liesseurted vevsevenadurel.\nAr pleustroù sevenadurel hag ar sistemoù gouiziegezhioù treuskaset dre ar yezhoù hag ar sevenadurioù a zo ur stern a c’hell bezañ pozitivel pe negativel, hag a vag hon doare da empenntañ penaos mirout danvezioù an douar hag ar vevliesseurted. Setu perak eo mall kemmañ ar pleustroù sevenadurel ha diorren doareoù-komz a vo ar padusted hag ar c’henvevañ en o c’hreiz, ma karomp tizhout dasoc’hoù pozitivel.\nEkonomiezh hag an endro\nKevreet eo mabden hag an natur, evel m’eo kevreet an dud etrezo er bed. Kompren an etrekevreadennoù etre an natur ha kevredigezhioù mabden a zo eus ar pep pouezusañ evit talañ ouzh kemmoù ar bed, evit en em ober outo ha bezañ prest da bareañ gwell diouto. Ar sistem ekonomikel a-vremañ a zo unan savet war an eztennañ dizehan, hep soñjal ez ay da hesk an danvezioù tennet eus an douar. Gwallgaset e vez al liesseurted vevsevenadurel gant an eztennañ-se hag an disoc’hoù eus-outi o vont bern-ouzh-bern. A zo gwashoc’h, gant an dra-se ne welomp ket ken ez omp ivez ur spesad hag izili eus an ekosistem a-vras.\nAr gouarnamantoù, ar c’hevredadoù ken publik, ken privez, hag ar gevredigezh en he fezh a renk bezañ kiriek eus ar pezh a reont ha sklaer en o modoù d’ober. Dleet eo ganto diorren modoù nevez da sellout ouzh an traoù ha degemer strategiezhioù efedus. Ret eo dezho diouzh un tu kaout evezh ouzh danvezelezh ar madoù tennet eus an douar, ha diouzh an tu all ouzh an dalvoudegezh hag ouzh ar mojennoù stag ouzh an danvezoù-se e-barzh sevenadurioù an dud. Evit respont d’ar gudenn-mañ e kinnigomp a pezh a heuilh :\nKrouiñ ul label evit ar produiñ hag a ziskouezo an doujañs ouzh al liesseurted sevenadurel hag ar vevliesseurted (en ur geñveriañ diouzh un tu an douaroù labouret gant ar vroiz pe dilabouret ha diouzh an tu all an douaroù labouret gant ur gounid greantel hepken ; pe c’hoazh liesseurted ar sevenadurioù hag an orinoù e-mesk izili ar c’hevredadoù).\nKrouiñ ur program arbennik evit ar c’hevredadoù a c’hounidfe al label-se, goude m’o defe graet traoù resis evit derc’hel bev al liesseurted hag ar vevliesseurted.\nReiñ ur stumm ledan evit termeniñ al liesseurted vevsevenadurel ha sevel un oustilh kementañ a-vod evit he muzuliañ (en ur gemer skouer war ar re a zo savet dija evel hini an entropiezh, hini Shannon, hini Simpson pe c’hoazh hini Berger-Parker).\nBroudañ ar c’hlaskerezh diwar-benn an addasparzh hag evit kementañ koustoù ar gwareziñ eus al liesseurted vevsevenadurel e-barzh priz ar produioù aozet (produioù sevenadurel, marc’hadouriezh, boued hag all) hag er servijoù.\nDiorren politikerezhioù publik evit gwareziñ savboentoù sevenadurel an holl, a-benn sevel darempredoù ekonomikel doujus ha diwall na chomfe ekosistem ebet hep ur sevenadur da gomz evitañ.\nBroudañ ar c’hevredadoù privez ha publik da gemer da lezenn palioù ar Broadoù Unanet evit an diorren doujus, stag ouzh al liesseurted vevsevenadurel.\nStudiañ penaos e c’hellfe bezañ dalc’het kont eus an efed bevsistemikel, eus an addasparzh, eus ar gouarnerezh hag eus an taosañ e-barzh politikerezhioù merañ nevez.\nBroudañ ar c’hlaskerezh ha skoueriañ pezh a vez graet dre ar bed evit kas al liesserted vevsevenaurel war-raok, a-benn ober kement-all e lec’hioù all.\nOber traoù evit ar c’hendarempredoù ha kendivizoù e lec’hioù termenet, koulz evit brudañ al liesseurted vevsevenadurel hag evit sevel politikerezhioù adas el lec’hioù-se.\nDeskadurezh ha koustiañs\nMall-ruz a zo e vefe aesaet e-barzh hon kevredigezhioù ar c’hompren, an emskiantañ hag ar preder diwar-benn ar c’hoari etre ar sevenadur hag ar yezhoù ha penaos int lodek el liesseurted. Evit kement-mañ eo mil bouezus an deskadurezh, a renk bezañ kinniget d’an holl rummadoù. O vezañ un argerzh strukturel ha sokial, an deskadurezh ne zle ket bezañ empenntet evel un dra o vont eus al laez d’an traoñ (etre ar re a zalc’h ur ouiziegezh hag ar re a c’houlenn ar ouiziegezh-se), met kentoc’h evel ur c’hoari eskemmoù etre tud war ar memes renk, pep unan o reiñ ha kemer pleustroù ha gouiziegezhioù boutin. Pep den, o tont eus pep strollad, a renk kavout (h)e lec’h, ne vern o flas er gevredigezh. Evel m’emañ termenet geneomp, ez eo an deskadurezh ur benveg evit rannañ pleustroù ha gouiziegezhioù en ur genlabourat en eil gant egile hag evit mat an holl. Sellet evel-se, dont da vezañ emskiantoc’h eus al liesseurted dre an deskadurezh a zo un dra ret, un dra a renk bezañ tizhout e-barzh buhez pep keodadour, pep keodadourez.\nDeskiñ a zo c’hoazh liammet ouzh an treuskas, dreist-holl pa vez anv a dreuskas pleustroù ha gouiziegezhioù a vez bev e-barzh strolladoù so (strolladoù henvroat diouzh ar pep pouezusañ) ha n’eo ket gouiziegezhioù degemeret a-berzh klaskerien ha kelennerien hepken, pe tud all a vefe lakaet reishoc’h dre m’int anavezet gant un ensavadur testeniekaat bennak. Ledanaat ha stankaat ar goustiañs eus al liesseurted vevoniel, sevenadurel ha yezhoniel a c’houlenn e vefe graet o lod gant tud a bep seurt.\nAr c’hudennoù pennañ a renk bezañ war soñj an dud a-fed an deskadurezh hag ar preder diwar-benn ar vevliesseurted sevenadurel eo ar re-mañ, en ur glask ober ur c’hempouez etreze :\nAl liesseurted (pe bevoniel, pe sevenadurel, pe yezhoniel e ve) a zle bezañ ul lod eus an holl brogramoù-studi, evit he gwareziñ ha lakaat dindan ar gouloù an holl duioù eus-outi, en ur implij studi an antropologiezh, al labour-douar, an ekologiezh, an endro hag ar skiantoù sokial.\nEvit ar c’hizidikaat ouzh al liesseurted vevsevenadurel, mil bouezus eo c’hoazh implij hentennoù ha dafar deskadurezh a glotfe mat gant buhez hag ezhommoù an dud el lec’h ma vezont kelennet.\nMall bras a zo kaout programoù ha kentelioù savet ha kinniget a-bare ha dre un dibab ledan a hentennoù, a oustilhoù, a zoareioù hag a zanvezioù.\nHentennoù deskiñ disheñvel ha divoas a renk ivez bezañ roet lañs dezhe : deskiñ dre soubañ, gweladennoù an eil strollad d’egile, stalieroù, c’hoarioù, koulz hag implij doujus eus an teknologiezhioù nevez a zle bezañ degemeret gant skiant vat hag en ur soñjal bepred en endro.\nEvit a sell ouzh al lec’hioù deskiñ, un dra vat e vije prederiañ evit sevel ar skolioù hag al lec’hioù-deskiñ hervez an ezhommoù a zo er vro evit un diorren doujus hag en ur soñjal er vevliesseurted. An deskiñ a zle bezañ graet er-maez seul gwezh ma vez tu en ober, evit ma vije soubet an deskarded e-barzh ar vevlieseurted hag ar sevenadur, ha ma vije bevet e-kreiz ar pezh a zo da studial, da wareziñ, da zifenn ha da ziorren.\nAn holl dud a-ziavaez a renk bezañ pedet d’ober ar muiañ ma c’hellont er programmoù deskiñ hag emskiantañ, da zegas o lod er brederouriezh hag er c’hompren eus ar pezh a ra al lec’h.\nAbalamour m’eo a-bouez-penn ar gweled evit brudiñ ha reiñ da ouzout ar preder diwar-benn al lieseurted vevsevenadurel, dleet eo diorren un implij eus teknologiezhioù interaktivel evit takad an arzoù hag ar c’hlaskerezh.\nAn deskadurezh hag ar c’helenn a zo da vezañ komprenet amañ evel binvioù evit skorañ, derc’hel ha strewiñ ar preder eus al liesseurted evel un dra bozitivel, a zo ret en em ouestlañ eviti, dezhi da vezañ gwarezet.\nRet eo ivez empenntañ an deskadurezh evel ur benveg da zeskiñ ar rannañ ha penaos kavout evezh an eil war egile ; da vezañ emskiant eus ar gomplekselezh sistemikel, etrekevreet ha kenstag ouzh natur al liesseurted, evit degemer ar savboentoù hag ar modoù disheñvel da empenntañ ar bed, evel ma vezont e sevenadurioù mabden.\nKen ret all eo dielfennañ ha prederiañ diwar-benn an talvezout, en ur gompren ledan ar ger-se hag en ur studial ar skizhennoù, ar stereotipoù, an arketipoù, an arouezioù, an empenntadurioù ; kement-mañ evit kavout ur c’hempouez doujus etre deskiñ, bezañ ha gober.\nUn dra all a-bouez eo studial ha strewiñ ar meizadoù a gempouezted hag a emglev, a-benn kompren ha soñjal el liammoù etre kevredigezhioù mabden hag o endro.\nSavet eo bet ar manifest-mañ diwar ur « sprint » skrivañ e kenlabour, aozet e-barzh an tachad furcherezh e Akademiezh aostriat ar skiantoù, d’an 23 ha 24 a viz Here 2019 e Wien. Arc’hantet e oa bet gant ar yalc’hadoù exploreAT!, PROVIDEDH hag ur yalc’had arbennik DARIAH-EU. Emañ ar frouezh eus an divizoù, an emglevoù, ar savboentoù hag ar raktresoù a-bell a zo bet en ur strollad tud a bep seurt, o doa labouret war ar skrid kentañ eus an diell-mañ, hag a oa o fal krouiñ danvez preder e kenlabour. Kenlabouret hor boa a-hed daou zevezh, en ur lakaat a-stroll gouiziegezhioù a glokae an eil eben, o tont eus tachad ar vevoniezh, ar yezhoniezh, skiantoù mabden, an diorren doujus, ar sokiologiezh, an design ha skiantoù ar stlenneg. O tont e oamp eus meur a ensavadur hag eus meur a vro : Bro-Aostria, Bro-Vrazil, Bro-Salavdor, Bro-C’hall, Bro-Alamagn, Bro-Indez, Bro-Meksik, Bro-Bortugal, Bro-Spagn ha Bro-Sued, lec’h ma omp klaskerien, pleustrerien ha stourmerion sevenadurel. Un eil pazenn a zo bet da heul, pa oa bet skrivet an destenn-mañ en-linenn dre ur c’henlabour digoret da galz muioc’h a dud.